

**Kronika obce**

**OLCNAVA**

**2016**

Tento zväzok Kroniky obce Olcnava 2016 obsahuje 83 strán.

Slovom - osemdesiattri.

Kronikárka – PaedDr. Zlatica Kožárová.

Narodená - 16. 8. 1971 v Krompachoch.

Povolanie - pedagóg.

Funkciu kronikárky začala vykonávať v roku 2005.

Rukopis a úprava – PaedDr. Zlatica Kožárová

**Obsah**

Obec a jej samospráva..................................................................................... 5

Štátna správa................................................................................................... 6

Výstavba a zmeny charakteru obce................................................................ 9

Školstvo............................................................................................................ 9

Kultúra............................................................................................................ 14

Úspechy obyvateľov obce Olcnava............................................................... 20

Telovýchova a šport....................................................................................... 21

Cirkevný život................................................................................................ 47

Zasadnutia obecného zastupiteľstva............................................................. 48

Počasie a jeho osobitosti v priebehu roka.................................................... 73

Štatistika......................................................................................................... 74

Nezaradené príspevky................................................................................... 76

**1. Obec a jej samospráva**

**Počet obyvateľov obce Olcnava k  1. 1. 2016 - 1 052.**

Olcnava sa nachádza na úpätí Slovenského Rudohoria a je súčasťou Volovských vrchov, v okrese Spišská Nová Ves – Košický kraj.  
            Naša dedinka je situovaná v kopcovitom prostredí, neďaleko Národného parku Slovenský Raj (nachádza sa približne 25km východne). Veľa neprebádaných krás však nájdete aj v priľahlom okolí našej obce. Asi 15 km severne od obce sa nachádzajú tri historicky cenné kultúrne pamiatky a to: [Spišský hrad,](http://www.spisskyhrad.sk/) ktorý je najväčším hradom v strednej Európe,[Spišská Kapitula](http://www.kapitula.sk/www/) - sídlo spišského biskupa, obe v [Spišskom Podhradí](http://www.new.spisskepodhradie.sk/) a kostol [sv. Ducha](http://www.slovenskyraj.sk/vylety/zehra/zehra.html) v Žehre, v ktorom sú cenné nástenné fresky z 13 stor. V tesnej blízkosti Spišského hradu sa nachádza aj národná prírodná rezervácia [Dreveník,](http://sk.tixik.com/drevenik-2356636.htm) vyznačujúca sa travertínovým horninovým zložením. [Najstaršia](http://www.olcnava.sk/mail.html) písomná zmienka o našej obci sa podľa Vlastivedného slovníka obcí na Slovensku zachovala z roku 1312.

**Samospráva obce:**

Starosta obce – Jaroslav Salaj.

Zástupca starostu – PaedDr. Zlatica Kožárová.

Poslanci - Miroslav Gardošík, Michal Kaščák, PaedDr. Zlatica Kožárová, Bc. Juliana Krokusová, Ján Olejník, Jozef Olejník, Ing. Miroslava Rusnáková.

**Zamestnanci Obecného úradu v Olcnave:**

Anna Olejníková – účtovník obce.

Ing. Mária Polláková – mzdy, personalistika a evidencia obyvateľstva.

Mgr. Marcela Rusnáková – dane a poplatky v obci.

Anna Salajová – upratovačka.

Ing. František Stanislav – hlavný kontrolór v obci.

Od 15.6. 2016 - materská dovolenka - Ing. Mária Polláková a Mgr. Marcela Rusnáková.

- 30.9.2016 - ukončenie pracovného pomeru - Mgr. Marcela Rusnáková.

- 6.12.2016 - ukončenie pracovného pomeru - Anna Salajová.

- 20.6.2016 - nástup p. Valéria Gardošíková - zástup počas materskej dovolenky Ing. Márii Pollákovej.

- 1.10.2016 Mgr. Mária Sedláková - prac pomer na 4 hodiny denne - administratívna činnosť.

Ostatní zamestnanci Obecného úradu v Olcnave :

31.7. 2016 skončili pracovný pomer títo zamestnanci :

Božena Bukátová

Ladislav Dolňačko

Filip Fľak

Ondrej Holub

Valéria Houbová

Ladislav Kožár

Jozef Ludvik

Gejza Polák

Od 1.2. 2016 nastúpili do pracovného pomeru p. Milan Olejník ( skončil 31.10.2016 ) a p . Dávid Ileš ( skončil 31.7.2016).

**2. Štátna správa**

**Parlamentné voľby – 5.3.2016**

V sobotu 3.marca 2016 sa po štyroch rokoch konali na Slovensku voľby do Národnej rady SR. V Olcnave pracovala volebná komisia v tomto zložení :

1. Ing. Eva Baranová – Most-Híd

2. Filip Fľak - Slovenská demokratická a kresťanská únia –DS

3. Miroslav Gardošík – Sieť

4. Katarína Kandrová – Demokrati Slovenska

5. Štefan Korfant – SME-Rodina

6. PaedDr. Zlatica Kožárová – Smer – sociálna demokracia

7. Bc. Juliana Krokusová – Obyčajní ľudia a nezávislé osobnosti

8. Oľga Krokusová – Sloboda a Solidarita

9. Jolana Muchová - Komunistická strana Slovenska

10. Denisa Olejníková – Strana TIP

11. Peter Rendéš – Slovenská národná strana

12. Simona Tkáčová – Strana moderného Slovenska

13. Ján Vronč – Kresťansko-demokratické hnutie.

Voľby prebiehali v čase od 7,00 hodiny do 22, 00 hodiny. Predsedom volebnej komisie bol vylosovaný pán Filip Fľak, podpredsedom pán Ján Vronč. Hlavnou zapisovateľkou bola Ing. Mária Polláková. Volebná komisia spracovávala výsledky približne do 24,00 hodiny a následne predseda s pani zapisovateľkou odniesli zápisnicu okresnej volebnej komisii v Spišskej Novej Vsi , odkiaľ sa vrátili ráno o 5, 30 hodine.

V Olcnave bolo zapísaných 791 voličov , právo voliť využilo 484 voličov ( čo tvorí cca 61 % ) , platných hlasov bolo 481.

Hlasovanie dopadlo nasledovne :

1. Strana TIP - 4 hlasy

2. Strana moderného Slovenska - 0 hlasov

3. Obyčajní ľudia a nezávislé osobnosti - 50 hlasov

4. Demokrati Slovenska - 0 hlasov

5. ŠANCA – 4 hlasy

6. SME - Rodina – 23 hlasov

7. Strana zelených Slovenska – 1 hlas

8. Koalícia spoločne za Slovensko – 0 hlasov

9. Maďarská kresťanskodemokratická koalícia – 0 hlasov

10. VZDOR –strana práce – 1 hlas

11. Most - Híd – 5 hlasov

12. Slovenská národná strana - 55 hlasov

13. Odvaha- Veľká národná a proruská koalícia – 1 hlas

14. Komunistická strana Slovenska – 0 hlasov

15. Slovenská demokratická a kresťanská únia –DS – 1 hlas

16. Smer – sociálna demokracia - 205 hlasov

17. Kresťansko-demokratické hnutie – 37 hlasov

18. Slovenská občianska koalícia – 5 hlasov

19. Kotleba -Ľudová strana naše Slovensko – 34 hlasov

20. Sieť - 30 hlasov

21. Strana maďarskej komunity – 1 hlas

22. Priama demokracia – 0 hlasov

23. Sloboda a Solidarita – 24 hlasov .

Počasie – na marec bolo príjemné takmer jarné počasie, teplota sa pohybovala okolo 14 stupňov Celzia, bolo zamračené, bez vetra.

**3. Výstavba a zmeny charakteru obce**

V tomto kalendárnom roku sme v obci Olcnava urobili tieto práce :

* Rekonštrukcia WC a chodby v kultúrnom dome.
* Pokračovanie prác pri zatepľovaní kultúrneho domu .
* Dokončenie úplnej rekonštrukcie kuchyne v kultúrnom dome ( rozvody elktrických káblov, výmena okien, zateplenie stropu ).
* Výmena vchodových dverí.
* Oplotenie areálu za kultúrnym domom.
* Pokračovanie v spevňovaní brehov obecného potoka.
* Kompletná rekonštrukcia hokejového ihriska.
* Vybudovanie vlastného železného pódia s prístreškom za účelom kultúrno- spoločenských podujatí v obci.
* Vybudovanie zavlažovacieho systému na futbalovom ihrisku.
* Oplotenie školského dvora.

**4. Školstvo**

V septembri 2016 nastúpilo do 1. ročníka 16 žiakov a do piateho ročníka odišli len traja žiaci. Z dôvodu presťahovania sa do Košíc odišla aj Laura Gardoňová, žiačka 3.ročníka.

Stav k 15.9.2016:

1. ročník : 16 žiakov

2. a 3. ročník spojený : 16 žiakov

4. ročník : 15 žiakov

Zamestnanci školy :

Základná škola: odišla p.uč. Mgr. Jana Kubovčíková Veľká, namiesto nej nastúpila Mgr. Jarmila Gondeková.

Materská škola: odišla p.uč. Bc. Jana Kľocová, ktorá zastupovala Mgr. Evu Kuperovú, namiesto nej nastúpila Mgr. Jana Olejníková.

Žiaci sa zúčastnili rôznych súťaží a olympiád na miestnej úrovni.

Programy pripravené pre deti ZŠ

* Deň zdravej výživy
* Vedomostno - športové preteky Vítkovce
* Súťaž „ Hovorme o jedle“, „Chrumkavé maľovanie“
* Cvičenia v prírode
* Púšťanie šarkanov
* Úcta pamiatke zosnulých, zapálenie sviečky v Parku božieho milosrdenstva
* Pečenie perníkov a výroba čokolády
* Predvianočná besiedka, vianočná burza
* Koledovanie
* Školské kolo Hviezdoslavov Kubín
* Školské a obvodné kolo súťaže Slávik Slovenska
* Súťaž vo vybíjanej – ZŠ Smižany
* Súťaž v bedmintone
* Škola v prírode – Bojnice – hotel Hlboké
* Plavecký výcvik
* Športová olympiáda v Jamníku
* Výchovný koncert „Viktor“ v Sp. Vlachoch
* Súťaž v zbieraní vrchnáčikov TAMI, SABI
* Tvorivé dielne – Smižany
* Mladý záchranár – súťaž
* Zber papiera
* Týždeň hlasného čítania
* Noc v škole, rozlúčka so štvrtákmi
* Tanečné vystúpenie „Krajina snov“ V Sp. Novej Vsi

Programy pripravené pre deti MŠ

* Šarkaniáda
* Jesenné hry s lístím
* Tekvicové kráľovstvo
* Jesenné tvorenie
* Svetový deň výživy
* Posedenie pre starých rodičov
* Úcta pamiatke zosnulých, zapálenie sviečky v parku božieho milosrdenstva
* Zdravotná vychádzka
* Vianočná besiedka, pečenie medovníkov
* Kultúrny program k privítaniu novorodencov
* Mám básničku na jazýčku
* Beseda o rozprávkovej knižke
* Návšteva Knižnice
* Špivanka
* Deň vody
* Veľká noc- tvorivé dielne, veľkonočná burza
* Eko dni – jar
* Farebný týždeň
* Olympiáda
* Rozlúčka s predškolákmi
* Noc v škôlke

Spoločné programy:

* Divadelné predstavenia
* Karneval
* Aktivity ku dňu Zeme
* Oslavy Dňa matiek
* Oslavy Dňa otcov
* Športový deň
* MDD
* Mikuláš, rozsvietenie vianočného stromčeka
* Lampiónový sprievod
* Beseda s policajtom, ukážka policajného auta
* Ukážka hasičského auta
* Výchovný koncert z Očovej

Učiteľky ZŠ sa zúčastnili Športovej olympiády pre pedagógov neplnoorganizovaných škôl na ZŠ v Chrasti nad Hornádom.

Učiteľky ZŠ a MŠ v spolupráci s rodičmi a Obecným úradom zorganizovali školský ples.

Do tanca hral p. Ondrej Sakmár, na plese bolo 90 hostí.

Projekty do ktorých je ZŠ a MŠ zapojená.

* Zdravá škola
* Infovek – počítače pre školy
* Otvorená škola – oblasť športu
* Vzdelávanie učiteľov ZŠ v oblasti cudzích jazykov
* Modernizácia vzdelávania pre – digitálne vzdelávanie pre všeobecno –vzdelávacie predmety
* Národný projekt Profesijný a kariérový rast pedagogických zamestnancov
* Elektronizácia vzdelávacieho systému regionálneho školstva
* Kultúrne poukazy
* SABI – pomôž svojej škôlke
* Domestos pre školy
* Recyklohry
* Strom života
* Veselé zúbky

Rekonštrukčné práce a opravy:

Vymenili sa vchodové dvere do priestorov MŠ, opravila sa sprcha na toaletách v MŠ, zakúpila sa chladnička a opravila pec v ŠJ.

Na dobrej úrovni sú vzťahy školy so zriaďovateľom ako aj komunikácia s ním.

Zriaďovateľ finančne prispel na tieto akcie:

* Doprava na divadelné predstavenie MŠ
* Balíček na Mikuláša pre deti ZŠ s MŠ
* Balíček na MDD pre deti ZŠ a MŠ
* Balíček na Deň otcov pre deti ZŠ a MŠ
* Buble futbal na Deň otcov
* Dosky na pieskovisko
* Nové oplotenie školského dvora
* Údržba oplotenia
* Zakúpenie hračiek do MŠ v hodnote 400 €

**5. Kultúra**

**6. ročník - Fašiangový ples ZŠ s MŠ v Olcnave**

Dňa 16.1.2016 sa konal 6.ročník fašiangového plesu ZŠ s MŠ v Olcnave v spolupráci s Obecným úradom v Olcnave.

Pekným príhovorom ples otvorila a všetkých zúčastnených 83 hostí privítala riaditeľka školy Mgr. Mária Korfantová.

Kultúrny dom sa v tento deň premenil vďaka kvetinárstvu Luada zo Spišských Vlách na nádhernú plesovú sálu s hojnou účasťou hostí, priaznivcov a priateľov školy. Počas celého večera nám do tanca hrala hudobná skupina pod vedením p. Ondreja Sakmára.

Vďaka štedrým sponzorom sme mali aj množstvo zaujímavých a hodnotných cien v tombole (60) . Hostia z plesu odchádzali v dobrej nálade, plní dojmov a s prísľubom opätovnej účasti.

Finančné prostriedky získané z tohto plesu budú opäť použité pre deti z našej základnej a materskej školy.

**Privítanie detí narodených v roku 2015 - 17.1. 2016**

V nedeľu popoludní , v krásne vyzdobenej sale po sobotňajšom plese sa do sály kultúrneho domu v Olcnave začali schádzať čerství rodičia s kočiarikami a v nich si niesli svoje dieťatká, aby ich oficiálne pán starosta spolu s poslancami privítal ako najmladších olcnavčanov.

* 17.1. 2015 - Ester Rusnáková , Jarná 22.
* 4. 3. 2015 – Anabela Kokyová , Lesná 2.
* 10. 5. 2015 - Sofia Lovásová , Osloboditeľov 54.
* 28.8. 2015 – Sofia Segečová , Osloboditeľov 42.
* 6. 9. 2015 – Sebastián Rusnák , Družstevná 5.
* 25.11. 2015 - Adam Salaj , Jarná 22.
* 15.12. 2015 – Richard Holub , Lúčna.

**7. ročník futbalového plesu v Olcnave – 6. 2. 2016**

Približne 80 ľudí sa prišlo 6. februára 2016 zabaviť do kultúrnej sály v Olcnave. Konal sa tam fašiangový ples, ktorý organizoval Futbalový klub v Olcnave, predovšetkým v zastúpení Ing. Márii Pollákovej a Michala Kaščáka a obecného úradu v Olcnave.

Sála bola vyzdobená do modro- žltej farby , čo sú klubové farby, aj farby na erbe Olcnavy. Hrala hudobná skupina Tender z Bijacoviec, ktorá „vyrobila“ výbornú náladu účastníkom plesu.

Výborná bola nielen nálada, ale aj obsluha a jedlo. Obsluhovali p. Eva Baranová, Božena Bukátová, Lukáš Sendrei a Tadeáš Kyjovský. Večeru navarili p. Oľga Salajová a Helena Dzurňáková.

Aj na tomto plese sa už po druhýkrát vyhlasovali výsledky ankety a najúspešnejšieho športovca sezóny v kategórii žiaci, dorast a muži. Výsledky sú nasledovné :

Žiaci :

1.miesto – Gabriel Olejník - 35

2. miesto – Samuel Gonda – 31

3. miesto – Eduard Kohler - 26

Dorast :

1.miesto –Vladimír Pollák - 67

2. miesto – Kristián Melega – 59

3. miesto – Adrián Rovder - 31

Dospelí :

1.miesto – Michal Kaščák- 33

2. miesto – Dominik Pollák – 31

3. miesto – Vladimír Pollák - 26

V tombole sa predalo približne 600 lístkov a sponzori boli nasledovní :

LED TV Samsung

Tablet Acer – p.Eduard Weisser , Čecejovce

Tlakový hrniec – A.G.E.S - Olcnava

Rýchlovarná kanvica – Joga –Olcnava

J. Kozák – Príbeh futbalového rebela

Stolno-tenisový set - Stolno-tenisový klub Olcnava

Poukaz –SunFood v hodnote 10 €

Univerzálne lepidlo –Stavebniny p. Širocký ,Široké

Darčekový kôš – Luada , Spišské Vlachy

Žehlička – Elektro Luka, Spišské Vlachy

Stolová lampa – Svietidlá ,p. Alena Balogová, Spišské Vlachy

Poháre – Železiarstvo p. Lacko, Spišské Vlachy

Kozmetika –p. Rybár , Spišské Vlachy

Nákup v hodnote 10 € - Alko mix, Spišské Vlachy

Granule pre psa –Dom krmív, Spišské Vlachy

Pokaz na 2 pizze – Blesk, Spišské Vlachy

Kartón piva –Potraviny p. Šofranková , Olcnava

Vlasová starostlivosť- Kaderníctvo Marilyn , Sp. Nová Ves

Pizza – Lamamia , Spišské Vlachy

Poháre –Kvety a darčeky, Spišské Vlachy

Vankúš- Školské potreby, p.Jenčík, Spišské Vlachy

Darčekový set – p. Prapotníková , Olcnava

Balíček – A.G.E.S.

Obraz – Drogéria p. Kellnerová, Spišské Vlachy

Poháre – Piváreň pod hruškou

Alkohol - Piváreň pod hruškou

Futbalová lopta - Piváreň pod hruškou

Osobná váha- p.Milan Olejník, Olcnava

Sada kľúčov – Železiarstvo p. Pollák, Spišské Podhradie

Hlavnú cenu - TV vyhral hosť zo Spišskej Novej Vsi .

**Návšteva divadla v Prešove – 28. 2. 2016**

Po relatívne pozitívnej odozve návštevy Spišského divadla na jeseň minulého roku, kedy Obecný úrad zorganizoval návštevu divadelného predstavenia pre deti, sa pán starosta spolu s Obecným zastupiteľstvom rozhodli opäť zorganizovať podobnú kultúrnu akciu. Adresátom tejto akcie však už neboli deti, ale dospelí a miestom podujatia bol Prešov.

Obecný úrad zabezpečil lístky, ktoré si hradil každý účastník sám a dopravu financoval Obecný úrad v Olcnave.

Spolu 55 Olcnavčanov sa v poslednú slnečnú februárovú nedeľu zúčastnilo muzikálu Jana z Arku v Divadle Jonáša Záborského v Prešove.

Emócie, ktoré sme si odniesli z tohto podujatia boli také silné, že prítomní vyslovili požiadavku organizovať takéto podujatie pravidelne, aspoň jedenkrát do roka.

Ďakujeme Obecnému úradu v Olcnave, že aj takouto formou podporuje kultúrny rozvoj svojich občanov.

**Deň obce – 28. 8. 2016**

Tento dátum bol vybratý zámerne tak, aby si všetci pracujúci mohli dlhšie oddýchnuť a zrelaxovať po večernej zábave, nakoľko pondelok 29.8.2016 bol na Slovensku štátnym sviatkom.

A veruže zábava bola veselá. Tohto roku sme upustili od športovej časti nedeľňajšieho programu a začali sme kultúrnym programom o 15,00 hodine. Nasledovalo vystúpenie sólo olcnavských spevákov a olcnavská Domková, ktorá sa predstavila už nie len tanečno- speváckym programom, ale aj vtipnou dramatizáciou.

Vo folklórnom duchu sa nieslo aj predstavenie dievčenskej speváckej skupiny Fiala zo Spišskej Novej Vsi a bodkou za celým programom dodali chlapci z Novej Ľubovne , ľudoví zabávači , ktorí si hovoria Bravo. A boli skutočne bravúrni. Rozosmiali každého a všetkých.

Keď tma zahalila futbalové ihrisko, kde sa to celé odohrávalo, tak na trávnatom futbalovom parkete sa vznášala hudba v podaní hudobníkov Sakmárových z Olcnavy.

Je určite treba povedať, že tohto roku sme si nezapožičiavali pódium na vystúpenia, ale pán Miroslav Gardošík rozoberateľné pódium vyrobil, pozváral a spolu s pánom Milanom Olejníkom a Ladislavom Povalačom ho dali do záverečnej podoby.

Aj tohto roku bolo počasie extrémne horúce.

Atrakciou pre deti bola skákajúci Spiderman a šmýkalka, kde stáli zástupy detí, aby si uspokojili svoje detské potreby a vyšantili sa.

Pravdaže nechýbal guláš , a dobrá nálada. Ľudí bolo podľa odhadov viac ako v minulom kalendárnom roku. Aj tohto roku na našom dni obce boli prítomní hostia z poľského Chocza.

**Posedenie s  dôchodcami - 23.10.2016**

V sále kultúrneho domu sa v nedeľu popoludní o 14,00 hodine konalo stretnutie starších občanov obce Olcnava. Napriek tomu, že sála kultúrneho domu je v úplnej rekonštrukcii , poslancom obecného úradu sa podarilo v rámci možností ju čo najviac zútulniť, aby svojim výzorom prispela k príjemnému posedeniu. Každým rokom sa počet zúčastnených tejto akcie zvyšuje , čo veríme nie je dôsledkom len prijatia materiálneho darčeka, ale predovšetkým komunikácia s priateľmi a v neposlednom rade aj kvalitný kultúrny program.

Tento rok sa o to pričinili olcnavské deti zo Základnej a materskej školy, ktoré mali vystúpenie v duchu ľudových tradícií, ako každoročne aj tento rok vystúpila domáca folklórna skupina Domková a snáď najväčší úspech zožal ľudový zabávač Jožko Jožka z Hanušoviec nad Topľou. Jeho slovo smiechom spojilo všetkých prítomných a hádam nik neodišiel domov bez dobrej nálady.

Od Obecného úradu dostali dôchodcovia hrnček s motívom Olcnavy a blikajúci reflexný prúžok pre lepšiu viditeľnosť v tme.

Pán starosta predniesol príhovor, v ktorom informoval občanov, čo sa v obci za uplynulý rok urobilo a taktiež udelil Cenu starostu obce Jakubovi Zahurancovi za krásnu panoramatickú fotografiu obce Olcnava, ktorú Jakub nezištne venoval pre účely na reprezentačné prezenty obce.

Dobre jedlo ( knedlík a soté ) pripravila pani kuchárka Mária Olejníková za pomoci pani Jany Prapotníkovej. Ďakujeme.

Prítomných dôchodcov bolo 85.

**Obecná knižnica OLCNAVA**

Pani knihovníčka je Tatiana Salajová.

V roku 2016 bolo v knižnici zapísaných aktívnych 58 čitateľov.

Návštevnosť spolu bola 643.

Knižnica je otvorená raz týždenne v stredu od 14,oo do 16,oo hod.v priestoroch ZŠ Olcnava.

Vypožičaných bolo spolu 1 688 kníh, z toho náučná literatúra 77 a 1 611 beletria.

Knižnica má v súčastnosti 3 649 kníh, prevažná väčšina sú knihy beletria pre dospelých, ale aj pre deti a mládež.

Knihy sa doplňajú 2 krát ročne a to z dotácie z Obecného úradu v Olcnave. Tohto roku to bolo 250 Eur, za ktoré sa nakúpilo 20 kníh.

Snažíme sa doplňať knihy hlavne od našich spisovateľov , ale aj zahraničných. Máme v knižničnom fonde literatúru historickú, detektívnu, knihy zo súčastnosti, ale aj rozprávky a scifi.

**6. Úspechy obyvateľov obce Olcnava**

**Jakub Zahuranec – Cena starostu obce za rok 2016.**

Vlani, poprvýkrát udelil starosta obce Cenu starostu obce, ktorú dostal pán Štafan Maľák.

V tomto duchu chce každoročne pokračovať a tak opäť pri príležitosti posedenia so seniormi dňa 23. 10. 2016 ju udelil Jakubovi Zahurancovi , ktorý vyhotovil panoramatickú fotografiu Olcnavy a tá sa následne použila ako motív na upomienkove predmety obce ( tričká , poháre).

**7. Telovýchova a šport**

**Novoročný stolno-tenisový turnaj - 2.1. 2016**

Stolnotenisový klub Olcnava a Obecný úrad v Olcnave usporiadali dňa 2.1.2016 Novoročný turnaj v  stolnom tenise.

Po prvýkrát sa turnaj po niekoľko desiatkach rokov usporiadania uskutočnil nie 25. decembra, ale 2. januára.

Je pravdou, že organizátori ( páni : Marián Sakmár, Matúš Kožár a Ľubomír Kožár ) sa tak trochu aj obávali vzhľadom k zmenenému dátumu, či to neovplyvní počet účastníkov, ale opak bol pravdou. Tak vysoký počet prihlásených športovcov si nepamätajú.

Turnaj mal dobrú úroveň a organizačne bol veľmi dobre zvládnutý.

Pre súťažiacich aj divákov bolo k dispozícii aj občerstvenie( varené vínko a

 klobáska ). Finančný výťažok z bufetu bol použitý na chod stolnotenisového klubu v Olcnave. (Plánujú si zakúpiť počítadlo ) .

Zápisné účastníka bolo 1 €. Obecný úrad zabezpečil pre víťazov poháre v hodnote 300 €.

Na turnaji sa predstavilo 35 súťažiacich, ktorí boli rozdelení do piatich kategórií.

Je potrebné povedať, že jedným zo spoluzakladateľov zrodu myšlienky stolnotenisového turnaja počas Vianoc v Olcnave bol pán Ján Havrilla, ktorý sa ho dnes zúčastňuje ako výborný hráč.

Turnaj začal dopoludnia o 10,30 hodine.

Otvoril ho a vysvetlil pravidlá hry pán Matúš Kožár.

Aktívne sa hralo do 18,00 hodiny, potom nasledovalo pod vedením pána starostu obce Jaroslava Salaja a pána Mariána Sakmára slávnostné vyhodnotenie.

Konečné poradie:

*Kategória „Ženy“*

Lenka Salajová – Olcnava

Denisa Olejníková – Matejovce nad Hornádom

Ľudmila Bežilová – Olcnava

*Kategória „Do 18 rokov“*

Jozef Šofranko – Olcnava

Kristián Melega – Vítkovce

Samuel Gonda – Olcnava

*Kategória „Od 18 do 40 rokov“*

Peter Pollák – Olcnava

Vladimír Melega – Olcnava

Peter Gonda - Olcnava

*Kategória „Nad 40 rokov“*

Alexander Ižo – Vojkovce

Ján Havrila - Olcnava

Jaroslav Salaj - Olcnava

*Kategória „Štvorhra“*

Alexander Ižo – Dávid Sakmár

Peter Pollák – Milan Olejník

Jaroslav Salaj – Matúš Salaj

**Mariáš – 9.1.2016 – 20. ročník**

Dňa 9.1.2016 sa v pohostinstve JOGA v Olcnave uskutočnil jubilejný 20.ročník turnaja v mariáši.

Turnaj zorganizovali páni Pavol Jánošík a Štefan Rusnák, za finančnej podpory sponzorov – A.G.E.S s.r.o Olcnava a Obecný úrad v Olcnave. Na turnaji sa zúčastnilo 12 hráčov, ktorí si zmerali svoje hráčske umenie v 4 kolách.

Zápisné bolo 3,50 € a v cene bolo zahrnuté občerstvenie a obed pre hráčov. Toto je konečné umiestnenie:

1. Vladimír Baloga – Spišské Vlachy

2. Vladimír Acksteiner – Spišská Nová Ves

3. Karol Pastucha – Vítkovce

4. Jozef Bežila – Olcnava

5. Marek Šefčík – Chrasť nad Hornádom

6. Štefan Pastucha – Spišská Nová Ves

7. Jozef Kolej – Spišské Vlachy

8. Pavol Jánošík – Olcnava

9. Vladimír Korfant – Košice

10. Ján Rusnák – Olcnava

11. Milan Olejník – Matejovce nad Hornádom

12. Štefan Rusnák - Olcnava

.

**Memoriál Jozefa Krišandu – 8. ročník – 27. 2. 2016**

10 rokov, uplynulo v tomto mesiaci od úmrtia nášho milovaného kňaza

Mgr. Jozefa Krišandu, ktorý bol naším pastierom 10 rokov ( 1996 – 2006 ).

Nepoznám človeka, ktorý by na tohto kňaza spomínal inak ako s láskou, úctou, rešpektom a aj smútkom zo skorého odchodu do večnosti. Na jeho počesť, na počesť kňaza- aj športovca sme usporiadali ( Obecný úrad – Olcnava a Farský úrad – Bystrany) už tradičné preteky ( 8.ročník) v behu.

Počasie na tieto „dekádne“ preteky bolo priam ukážkové . Skoro ráno bolo síce mínus 7 stupňov Celzia, ale počas dňa sa to premenilo na slnko a krásnych 13 stupňov.

Program bol v podstate nezmenený tak, ako po minulé roky. Všetko sa to začalo svätou omšou, ktorú celebroval Mgr. Marcel Macala (výpomocný duchovný ) ostatní prítomní kňazi boli PaedDr. Rudolf Pitoňák, Mgr. Matúš Bašista, Mgr. Peter Duffala a Mgr. Anton Horník ( Spišská Kapitula ) , ktorý bol prítomný hádam na všetkých ročníkoch Memoriálu J.K.

Slávnostnú atmosféru v kostole umocnil ešte aj spevokol v zastúpení hostí Janíka Filipa z Hincoviec a Anety Valenčíkovej z Bystrian . (Spievali aj dievčatá z Olcnavy).

Po svätej omši si mohli veriaci zobrať aj „materiálnu“ spomienku z dnešného dňa v podobe obrázku, na ktorom bol vyobrazený snehový kopec ( miesto posledného pozemského dotyku Jožka Krišandu ) a na druhej strane jeho citát *:*

*„Dobrí ľudia sú užitoční aj po smrti- ako vlna z ovečiek.*

*Sila osobnosti , aj bez kultu osobnosti , presahuje hrob už svojim odkazom a posolstvom , ktoré vyjadrovala svojím životom a čomu verila.“* ( Amos Tatranský – Na plné ústa )

79 pretekárov sa zapísalo v jednotlivých kategóriách a 37 bolo bežcov zapísaných do štafetového behu 37. Spolu môžeme povedať, že behalo 116 ľudí.

Najstaršou účastníčkou štafety bola pani Júlia Podracká z Olcnavy ( rok narodenia 1947) a pán Rudolf Mucha , taktiež z Olcnavy ( rok narodenia 1947).

Štafetový beh s číslom 1 začal súčasný pán farár Rudolf Pitoňák a ukončil ho pán starosta s číslom 37 , ale pôsobivé bolo, že nebehal sám, ale spolu so spoluzakladateľom Memoriálu J.K. vdp. Pavlom Hucíkom, ktorý organizoval sedem predošlých ročníkov.

Celkový čas bežcov štafety bol 37 minút a 18 sekúnd. Keďže išlo o okrúhle číslo od úmrtia Jožka Krišandu, spolok Olcnavských dobrovoľníkov , presnejšie Olcnavských žien sa rozhodol pre všetkých zúčastnených pretekárov aj hostí navariť obed . Výborná polievka, rezne a koláče pripomínali naozaj slávnosť. Ďakujeme všetkým rodinám, ktoré finančne prispeli . Taktiež bohuznáma rodina pripravila pre kňazov raňajky .

Na mieste úmrtia sme po svätej omši položili kyticu kvetov, zaspomínali si a pomodlili sa Korunku Božieho milosrdenstva.

Pretek sa začal s menším oneskorením , približne o 10,15 hodine. Pravdaže bola aj tombola, ktorú mala už tradične na starosti Juliana Krokusová.

Predalo sa 600 lístkov po 0,50 € , ale celková suma bola 420 € ( ľudia dávali peniaze bez nároku na tombolový lístok ), ktorá bola poslaná pánovi kaplánovi Mgr. Jánovi Piatakovi, ktorý je na misiách v Bolívii a on tieto peniaze použije pre chudobnú rodinu, na stavbu práčovne a pece.

Celkové finančné náklady na Memoriál J.K. boli :

Obecný úrad Olcnava - cca 250 €.

Sponzori - 95 €.

Farský úrad – cca 60 €.

Sponzori ( obed ) – cca 200 €.

**Stolno- tenisový klub - OLCNAVA**

Aj v tomto kalendárnom roku vyvíjal svoju aktivitu relatívne nový klub stolného tenisu, ktorého predsedom je pán Marián Sakmár.

Ostatní členovia sú : Dávid Sakmár, Miroslav Sakmár, Matúš Kožár, Ľubomír Kožár, Viliam Grega a Matúš Kicko.

Klub hrá 7. Ligu okresu Spišská Nová Ves, v ktorej pôsobia kluby – Sišské Vlachy, Mestské lesy Spišská Nová Ves, Mária Huta, Krompachy, Odorín, Domaňovce, Lieskovany a Olcnava.

Stolno-tenisový klub zastrešuje Futbalový klub Olcnava a je finančne podporovaný z rozpočtu obce.

V tomto roku bol zakúpený stolnotenisový robot, ktorý pre klub financovala Nadácia Jozefa Salaja. Tento robot slúži hlavne pre deti, ktoré navštevujú stolnotenisový krúžok pod vedením Matúša Kožára. Klub zorganizoval tradičný turnaj v stolnom tenise, ktorý sa teší veľkej obľube u širokej športovej verejnosti.

Finančný výťažok z turnaja bude použitý pre chod a rozvoj Stolno-tenisového klubu Olcnava.

Prioritou klubu je rozvíjať tento pekný šport v obci a podporovať mladé talenty.

**Silvestrovský výstup na Kňazovku - 31.12. 2016**

Vlani mínus 12 stupňov pod nulou, tohto roku situácia čo sa týka počasia rovnaká, slnečno, mierna snehová prikrývka a asi 70 olcnavčanov sa vybralo posledné hodiny roku 2016 stráviť v lone zimnej prírody. Na Kňazovej lúke ich pri výstupe čakal výborný guláš , ktorý navaril poslanec pán Miroslav Gardošík. Všetci turisti sa najedli, občerstvili a veľmi sa nezdržiavali, pretože tohto roku ako novinka sa olcnavský ohňostroj odpaľoval o 18,00 hodine, tak sa naň šli pripraviť. Pred obecným úradom sa zišlo veľa detí v doprovode s dospelými.

O polnoci sa samozrejme ako tradične podávalo verené vínko, ale účasť v porovnaní s ostatnými rokmi bola o čosi menšia.

**Futbal - SEZÓNA 2015 / 2016 – jarná časť**

( Výňatok z Olcnavského futbalového spravodaja – Ing. Mária Polláková )

**Bystrany - Olcnava 3:0 (1:0)**

Veľkonočná nedeľa odštartovala najvyššiu oblastnú súťaž. Na prvý jarný zápas sme cestovali do susedných Bystrian. Zápasy s týmto súperom sú vždy náročné a ani tento nebol výnimkou. Stretnutie sa hralo na ťažkom teréne, čo nás ale nezabrzdilo. Štart do zápasu sme mali dobrý a z vytvorených štandardných situácii sme si dokázali vypracovať veľmi sľubné príležitosti na skórovanie. Žiaľ, hlavička Martina Petrova a následne aj Petra Polláka skončili mimo domácej bránky. Naopak domáci, v 15. minúte prišli prvýkrát k našej šestnástke a hneď to aj využili. Hlavný rozhodca Čuj za údajný faul nariadil priamy kop, ktorý skončil v našej sieti, 1:0. Ďalší priebeh polčasu sa niesol v rovnakom duchu, no skóre sa už nezmenilo. Do 2. polčasu sme nastupovali s jasným cieľom, vyrovnať a otočiť nepriaznivý stav. Opak bol však pravdou. V 56. a 60. minúte po chybách v našich zadných radoch domáci zvýšili svoj náskok už na rozdiel troch gólov. Hoci sme vrhli všetky sily do útoku, nepodarilo sa nám skórovať. Za predvedený výkon sme si rozhodne nezaslúžili prehru rozdielom triedy. Ale taký je futbal, hrá sa na góly, nie na šance.

**ŽK:** 85`Geletka Marek, 86` Halula Michal

**BYSTRANY:** Klešč – Suranovský, Pavol, Jochman – Lipovský, Ján Suchý, Šefčík, R. Šefčík, Košár – Suchý, Jevoš, striedali: Lipovský, Pacák, Kekeľ, Mikula.

**OLCNAVA:** D. Pollák – Petrov, Geletka, Košík – Halula, Pollák, Miro Halula, Palko, P. Pollák – Olejník, Komara, striedali: Kaščák.

**Olcnava – Jaklovce 3:1 (1:1)**

V prvú aprílovú nedeľu sa na našom trávniku, v zápase 16. kola VI. ligy SOFZ predstavili hostia z Jakloviec. Chlapci chceli pred domácim publikom bodovať naplno. Od začiatku šli do zápasu odhodlane, mali loptu častejšie na svojich kopačkách a vytvorili si aj niekoľko sľubných príležitosti na skórovanie, no ostali bez gólového efektu. Napriek našej aktívnej hre bol to opäť súper, ktorý udrel ako prvý. V 10. minúte hlavná rozhodkyňa stretnutia prehliadla jasný faul na nášho obrancu a z následnej strely sa hostia ujali vedenia v stretnutí. Vyrovnať sa nám podarilo v 21. minúte, keď sa z priameho kopu presadil Marek Geletka. Po polčasovej prestávke bol cieľ do druhého počasu jasný. Hostia po zranení jedného z ich hráčov, nastúpili do druhej 45 – minútovky len s desiatimi hráčmi. Vedenia sme sa ujali v 57. minúte. Marek Geletka zaznamenal svoj druhý gól v tomto stretnutí a poslal nás tak do jednogólového vedenia. O 4 minúty neskôr sme opäť rozvlnili hosťujúcu sieť. Gólovo sa presadil Peter Pollák. V závere stretnutia si hostia ešte vytvorili niekoľko príležitostí na zníženie stavu, ale naše obranné rady v tomto stretnutí išli na plné obrátky. Vedenie sme si už nenechali vziať a po záverečnom hvizde sme sa mohli tešiť z plného bodového zisku.

**G:** 21`, 57` Geletka Marek, 60` Pollák Peter

**OLCNAVA:** Rusnák – Petrov, Geletka, Košík – Halula, Halula ml., Palko, Pollák, Komara – Melega, Kaščák, striedali: Sendrei, Melega.

**JAKLOVCE:** Csziszár – Mastiš, Adamišin, Mikluš – Petkáč, Hrobko, Humeňanský, Kulín, Hrobko – Šima, Humaňanský.

**Olcnava – Spartak Bystrany 6:0 (2:0)**

V 17. kole sa na našom trávniku predstavilo mužstvo bystrianskeho Spartaka. Spartak na jar ešte nebodoval a tak bolo ťažké predpokladať, čo môžeme od tohto húževnatého súpera očakávať. Od začiatku však bolo toto stretnutie v našej réžii. Po niekoľkých nepremenených gólových šanciach, kedy hostia vykopávali loptu z brankovej čiary, sa nám podarilo otvoriť skóre v 14. minúte, keď po rohovom kope Kristiána Melegu sa v šestnástke hostí najlepšie zorientoval Michal Kaščák a načal si svoj gólový účet. Svoju prevahu sme v 25. minúte korunovali druhým gólom. Priamy kop Michala Halulu našiel kapitána Milana Olejníka a ten hlavou zvýšil na 2:0. Úvod druhého polčasu mal pre nás gólovú príchuť. Marek Geletka našiel hlavu nášho obrancu Jozefa Palka, ktorý tak zaznamenal svoj prvý gól v olcnavskom drese. O päť minút neskôr, v 52. minúte Michal Kaščák zaznamenal svoj druhý gól v stretnutí a viedli sme už rozdielom štyroch gólov. Ten istý hráč v 64. minúte dosiahol hetrik a na ukazovateli skóre svietil priebežný stav stretnutia už 5:0. Príjemný pohľad to nebol hlavne pre početnú skupinu fanúšikov hostí, ktorí po piatom góle začali húfne opúšťať náš futbalový štadión. Skóre zápasu uzavrel na konečných 6:0 v 83. minúte svojím druhým gólom Milan Olejník a po záverečnom hvizde hlavného rozhodcu Legáta sme sa tak mohli tešiť z plného bodového zisku.

**G:** 14`, 52`, 64` Kaščák Michal, 25`, 83` Olejník Milan, 47` Palko Jozef

**ŽK:** 29`Melega Kristián

**OLCNAVA:** Rusnák – Petrov, Geletka, Košik – Halula, Palko, Pollák, Melega, Kaščák – Olejník, Melega, striedal: Sendrei. **SPARTAK BYSTRANY:** Šandor – Žiga, Žiga, Kandrač – Žiga, Horváth, Horváth, Horváth, Ferko, Žiga – Žiga, Žiga, striedal: Žiga.

**Gelnica - Olcnava 2:1 (1:0)**

V dopoludňajšom zápase 18. kola sme cestovali do metropoly hnileckej doliny, do Gelnice. Úvod stretnutia patril nám, kedy sme si svojou aktívnou hrou dokázali vytvoriť hneď niekoľko vyložených šancí na otvorenie skóre. Najprv navrátilec do našej zostavy, Matúš Samoľ trafil dvakrát žrď domácej bránky, Milan Olejník opečiatkoval brvno a Jozef Palko hlavičkoval len tesne vedľa domácej svätine. Nedáš – dostaneš. Staré futbalové pravidlo sa v 20. minúte naplnilo do bodky. Po zbytočnom faule pred našou šestnástkou mali domáci výhodu priameho kopu, z ktorého sa po hlavičke ujali vedenia v stretnutí, 1:0. Po zmene strán sa nám v 50. minúte podarilo vyrovnať, keď sa gólovo presadil Milan Olejník. Rovnovážny stav trval však len 5 minút a od 55. minúty domáci opäť viedli rozdielom jedného gólu. Za ostávajúcich 35 minút druhého počasu sa domáci hráči venovali viac zdržiavaniu času, ako samotnej hre. Napriek častému prerušovaniu hry sa naši chlapci snažili o vyrovnanie, no nedarilo sa im. Domáci tak jednogólový náskok ubránili a všetky body ostali v Gelnici. Zápas podobný tomu v Bystranoch. Aj tam sa od nás odklonila futbalová šťastena. Pred 150 divákmi rozodoval Jochman.

**G:** 50` Olejník Milan

**ŽK:** 73`Geletka Marek

**GELNICA:** Rothmajer – Sewczuk, Kruželák, Petrík – Hamrák, Kisel, Petko, Tomaško, Žiga – Prokop, Farkaš, striedali: Kontroš, Hutka, Kollár.

**OLCNAVA:** Pollák – Petrov, Geletka, Košík – Halula, Palko, Pollák, Melega, Komara – Olejník, Samoľ, striedali: Kaščák, Melega, Sendrei.

**Olcnava – Mníšek nad Hnilcom 1:1 (0:0)**

Pred chudobnou, zhruba päťdesiatčlennou diváckou kulisou, za daždivého a chladného počasia, sme v zápase 19. kola privítali na našej pôde súpera z Mníška nad Hnilcom. A klasický scenár z posledných stretnutí nás, žiaľ, neopustil ani v tomto. Plno šancí na skórovanie, ktorým však chýbalo gólové zakončenie. A tak sme prvý polčas len obliehali polovicu súpera, avšak vedenia sme sa ujať nedokázali. Za to sme v 67. minúte inkasovali gól z kategórie veľmi lacných. Hostia po faule zahrávali štandardnú situáciu zo stredového kruhu. Hráč Mníška loptu len tak na náhodu poslal na našu bránku a tá, na veľké prekvapenie všetkých prítomných, skončila za chrbtom nášho brankára. Vytúženého vyrovnávajúceho gólu sme sa dočkali v 75. minúte. Michal Halula z rohu našiel hlavu Petra Polláka a ten rozvlnil hosťujúcu sieť, 1:1. Ostávajúcich 15 minút stretnutia sa nieslo vo veľkej snahe našich chlapcov strhnúť vedenie na domácu stranu. Najbližšie k tomu bol Matúš Samoľ, no toho strelecká smola z Gelnice neopustila a opäť nastrelil v čistej gólovke len žrď. Rovnako aj Peter Pollák vo vyloženej šanci hlavičkoval len ponad. Rovnovážny stav sa už nezmenil a tak futbalisti Mníška mohli byť po záverečnom hvizde hlavného rozhodcu Čuja s výsledkom a bodom za remízu spokojní. Naopak, my sme mohli len neveriacky krútiť hlavou nad pokračujúcim sa streleckým trápením a zbytočnou stratou dôležitých bodov na domácom ihrisku.

**G:** 75` Pollák Peter

**ŽK:** 85`Halula Miroslav, 85`Pollák Peter

**OLCNAVA:** Rusnák – Halula Miroslav, Petrov, Geletka – Košik, Halula, Palko, Pollák P., Melega V. – Olejník, Samoľ, striedali: Kaščák, Melega K.

**MNÍŠEK N/H:** Lorinc – Palaščák, Plachetka, F. Plachetka – Ujczák, Žiga, Kohler, Vartoník – L. Štark, Štark, striedali: Kujnisch, Drajna, Duch.

**Markušovce - Olcnava 1:3 (1:1)**

V prvú májovú nedeľu nastúpili naši chlapci v zápase 20. kola na ihrisku Markušoviec. Po dvoch neúspešných stretnutiach, z ktorých sme dokázali získať len jediný bod, bolo hlavným cieľom napraviť si chuť a pretrhnúť streleckú smolu, ktorá sa nalepila na kopačky našich hráčov. No opak bol pravdou a začali sme rozhárane. Veľa nepresností na našej strane dopomohlo v 10. minúte domácim k úvodnému gólu. Hneď v 14. minúte sa v šanci ocitol Matúš Samoľ, no vtedy sa ešte nepresadil. Jeho chvíľa prišla v 28. minúte, keď využil obrovskú chybu domácej obrany a strelil náš vyrovnávajúci gól. V závere polčasu sme sa mohli pokojne aj dostať do vedenia, no kapitán Milan Olejník hlavičkoval len priamo do rúk domáceho brankára a následne ani Michal Halula sa nedokázal gólovo presadiť. Do druhého polčasu urobil tréner Miloš Komara zmeny, ktoré priniesli oživenie. Svojou kombinačnou hrou sme si postupne získali prevahu na ihrisku. Pokojný priebeh zápasu narušila 58. minúta. Domáci hráč bez lopty kopol nášho stredopoliara Michala Halulu, ten mu faul oplatil, za čo si obaja hráči vyslúžili od hlavného rozhodcu Legáta červenú kartu a zápas sa pre oboch predčasne skončil. Blízko k vedúcemu gólu sme boli opäť v 62. minúte. A znovu to bol Matúš Samoľ, ktorý nastrelil konštrukciu súperovej bránky v poradí už v treťom zápase za sebou. Želané vedenie nám napokon priniesla 72. minúta. Zodpovednosť na seba vzal paradoxne obranca, Lukáš Košík a nádhernou strelou, na radosť všetkých svojich spoluhráčov a olcnavských fanúšikov, vsietil náš druhý gól. Skóre stretnutia na konečných 1:3 uzatvoril v 79. minúte po presnej prihrávke brankára Dominika Polláka, Kristián Melega. Po kvalitnom výkone sme si tak z Markušoviec brali všetky tri body domov.

**G:** 28` Samoľ Matúš, 72` Košík Lukáš, 79` Melega Kristián

**ŽK:** 32` Samoľ Matúš, 88` Geletka Marek

**ČK:** 58` Halula Michal

**MARKUŠOVCE:** Čuchran – Kozák, Šteiner, Jánošík – M. Jánošík, Šteiner, Jarab, Jochman, Krajčír – Kalafut, Michal, striedali: Dzura, Mrovčák, Beličák.

**OLCNAVA:** Pollák D. – Halula Miroslav, Petrov, Geletka – Košík, Halula Michal, Palko, Pollák P., Melega V. – Olejník, Samoľ, striedali: Kaščák, Komara, Melega K.

**Olcnava – Veľký Folkmár B 10:3 (3:2)**

V 21. kole sme na našom trávniku hostili zachraňajúce sa B – mužstvo Veľkého Folkmara. Úvod tohto stretnutia bol ako zo zlého sna. Už v druhej minúte stretnutia sme prehrávali po nešťastnom vlastnom góle Vladimíra Melegu. O tom, ako si zbytočne vieme skomplikovať život, sme sa presvedčili opäť v 9. minúte. Po nedorozumení v našich zadných radoch sa hostia poľahky dostali už do dvojgólového vedenia. Ani ďalší smolný moment však našich chlapcov nezlomil a odhodlane zavelili k obratu. Znížiť sa nám podarilo v 28. minúte, keď Peter Pollák hlavou načal náš gólový účet v tomto stretnutí. Hneď o minútu neskôr, v 29. minúte sa nám zásluhou Kristiána Melegu podarilo vyrovnať. Na konci prvého polčasu sme gólom do šatne strhli vedenie na našu stranu. Do listiny strelcov sa zapísal Matúš Samoľ. Druhý polčas priniesol osemgólovú kanonádu, z toho až sedem sa podarilo streliť našim chlapcom. Dvoma gólmi sa v druhej časti stretnutia presadili Peter Pollák a Michal Kaščák a po jednom góle pridali ešte Kristián Melega, Milan Olejník a Vladimír Pollák. Všetka česť našim chlapcom, ktorí ani za nepriaznivého stavu nezložili zbrane, dokázali ešte v prvom polčase otočiť priebeh zápasu a napokon ho dotiahli do jednoznačného a vysokého víťazstva v pomere 10:3. Toto víťazstvo, podľa slov chlapcov patrí všetkým verným fanúšikom, ktorí fandia vždy a za každých okolností, či sa vyhráva alebo naopak, prehráva. Stretnutie pred 50 divákmi rozhodoval Slebodník.

**G:** 28`, 52`, 58` Pollák Peter, 29`, 65` Melega Kristián, 63`, 86` Kaščák Michal, 45` Samoľ Matúš, 79` Olejník Milan, 84` Pollák Vladimír

**ŽK:** 85`Halula Miroslav, 85`Pollák Peter

**OLCNAVA:** D. Pollák – Petrov, Košík, Palko – P. Pollák, V. Melega, Olejník, Samoľ, Kaščák – Komara, K. Melega, striedali: V. Pollák, Sendrei, Prapotník.

**V. FOLKMAR B:** Kočik – Bodnár, Vida, Bodnár – Molčák, Krivjanský, Kavulič, Tchur, Tomaško – Čuchran, Huľvej, striedal: Červený.

**Odorín - Olcnava 1:3 (1:1)**

V 22. kole sme cestovali na dôležité stretnutie k nášmu tabuľkovému susedovi do Odorína. Stretnutie sme začali dobre a hneď v úvode sme sa mohli ujať vedenia, no Milan Olejník sa sám zoči – voči domácemu gólmanovi nepresadil. Ako prví sa gólovo presadili domáci a to v 26. minúte. Zrovnať sa nám podarilo v závere prvého polčasu, keď autorom gólu v 42. minúte bol Matúš Samoľ. Do druhého polčasu naskakovali mužstvá za rovnovážneho stavu. Základom bolo vychádzať zo zabezpečenej obrany a neinkasovať. Veľkú šancu na strelenie druhého gólu mali domáci, no šťastena sa tentokrát priklonila na našu stranu a zachránila nás žrďka. V 76. minúte prišla chvíľa nášho kapitána Milana Olejníka, ktorý sa k lopte dostal po akcii striedacjúceho Michala Kaščáka a z prvej obstrelil brankára domácich. Poistka v podobe tretieho gólu prišla 4 minúty pred koncom, keď Kristián Melega pekným pásom preniesol hru na Petra Polláka, ten svojou prihrávkou našiel Matúša Samoľa, ktorý zakončoval do odkrytej domácej bránky a zaznamenal svoj druhý gól v stretnutí. Do konca zápasu sa už skóre nezmenilo a po záverečnom hvizde rozhodcu Novotného sme sa mohli tešiť zo zaslúženého plného bodového zisku.

**G:** 42`, 86` Samoľ Matúš, 76` Olejník Milan

**ŽK:** 28`Halula Miroslav

**ODORÍN:** Maľák – Laško, Bednár, Goduľa – Lesnický, Stoličný, Džubák, Bobko, Topoli – Hudzik, Čuj, striedali: Friedmanský, Fabian, Furman.

**OLCNAVA:** Rusnák – Petrov, Košík, Palko – Pollák, Olejník, Samoľ, Komara, Melega – Halula, Geletka, striedal: Kaščák.

**Olcnava – Spišská Nová Ves B 6:2 (2:0)**

Za príjemného májového počasia sa v 23. kole na našom trávniku predstavilo B – mužstvo Spišskej Novej Vsi. Od začiatku stretnutia zapli naši chlapci naplno, dobre kombinovali, čím mali viac z hry. Skóre stretnutia otvoril v 19. minúte po prihrávke Kristiána Melegu obranca Jozef Palko. O päť minút neskôr sme viedli už 2:0 po gólovej koncovke Matúša Samoľa. Úvod druhého polčasu sme mali o čosi slabší, keď sa hosťom strelou z 30 metrov podarilo znížiť na rozdiel jedného gólu. V 55. minúte hostia nedovolene zastavili prenikajúceho Milana Olejníka a hlavná rozhodkyňa Mihaliková ukázala na biely bod. Zodpovednosť na seba vzal sám faulovaný hráč Milan Olejník a nemýlil sa. Zvýšiť na 4:1 sa podarilo Petrovi Pollákovi po rozohrávke Mareka Geletku. 74. minúta priniesla druhý gól hostí po dobre umiestnenej strele spoza šestnástky. Náš piaty gól prišiel v 87. minúte po presnom zásahu Michala Kaščáka. Ten istý hráč v poslednej minúte stretnutia uzatvoril skóre stretnutia na konečných 6:2. Slušné stretnutie sledovalo 150 divákov.

**G:** 87`, 90` Kaščák Michal, 19` Palko Jozef, 24` Samoľ Matúš, 55` Olejník Milan (PK), 67` Pollák Peter

**OLCNAVA:** D. Pollák – Petrov, Košík, Palko – P. Pollák, Olejník, Samoľ, Komara, Melega – Geletka, Melega, striedali: Kaščák, V. Pollák, Prapotník, Halula.

**SNV B:** Kuchár – Cibelenko, Macala, Michal – Barbuš, Dragula, Koršala, Širila, Krempaský – Jurjak, Bašista, striedal: Širila.

**Kluknava - Olcnava 0:3 (0:1)**

24. kolo prinieslo lákavý súboj prvých dvoch mužstiev tabuľky najvyššej oblastnej súťaže na Spiši. Domáci však od začiatku stretnutia pôsobili, akoby vôbec nechceli hrať a svoju pozornosť venovali viac zdržiavaniu hry. Naši chlapci sa však nenechali vyviesť z koncepcie a hrali to, na čo sme u nich zvyknutí, dobre kombinovali, mali viac z hry a tým si dokázali získať aj prevahu na ihrisku. Veľkú krivdu sme však cítili po jasnom faule domácich na nášho kapitána Milana Olejníka, kedy sme sa dožadovali pokutového kopu, no píšťalka hlavného rozhodcu Pekára ostala nemá. Milanova chvíľa však prišla v 33. minúte, v ktorej sa mu podarilo otvoriť skóre stretnutia. Kluknavčania mohli z ojedinelej šance vyrovnať, no pozorný Miloš Rusnák v našej bránke bol jasne proti. Druhý polčas sme pokračovali v nastolenom trende a snažili sme sa zvýšiť svoj gólový náskok. Na radosť našej početnej fanúšikovskej skupiny sa nám to podarilo v 57. minúte, keď loptu do domácej siete usmernil Peter Pollák. V záverečných desiatich minútach stretnutia sme pridali náš tretí gól. Po faule domácich na Vladimíra Polláka v pokutovom území si loptu na značku pokutového kopu postavil Matúš Samoľ a po tretikrát prekonal domáceho brankára. Naši chlapci zodpovedným výkonom pred 150 divákmi zdolali lídra tabuľky rozdielom triedy, pričom naša obrana na čele s Marekom Geletkom si zachovala čisté konto. No zvíťazili sme nielen na ihrisku, ale rovnako aj v hľadisku. Naši skvelí fanúšikovia vytvorili chlapcom v Kluknave priam domáce prostredie a hnali ich svojim povzbudzovaním dopredu.

**G:** 33` Olejník Milan, 57` Pollák Peter, 84` Samoľ Matúš (PK)

**ŽK:** 39`Olejník Milan

**KLUKNAVA:** Nehyla – Hadry, Borza, Richnavský – Lisý, Ivančo, Cakl, Kakalejčík, Richnavský – Segiň, Belej, striedali: Tremko, D. Segiň.

**OLCNAVA:** Rusnák – Petrov, Košík, P. Pollák – Olejník, Samoľ, Komara, Melega, Geletka – Michal Halula, Miroslav Halula, striedali: Kaščák, V. Pollák.

**Olcnava - Jamník 5:2 (3:1)**

**Margecany - Olcnava 1:4 (0:0)**

**Sezóna 2016 / 2017**

**Jesenná časť**

**Olcnava – Mníšek nad Hnilcom 4:0 (3:0)**

Nový súťažný ročník 2016/2017 sme odštartovali dopoludňajším domácim stretnutím, v ktorom sme na našom trávniku privítali húževnatého súpera z Mníška nad Hnilcom. Prvý gólový moment priniesla 19. minúta, keď po prihrávke Miloša Komaru otvoril svoj gólový účet kapitán Milan Olejník. V 26. minúte sme viedli už 2:0 a to po peknej kombinačnej akcii – Michal Halula – Matúš Samoľ a loptu do siete usmernil opäť Milan Olejník. Hetrik zavŕšil peknou hlavičkou v 40. minúte po presnom centri Petra Polláka. Prvý polčas sme tak dali hosťom lekciu z efektivity. V druhom polčase sme chceli ešte pridať nejaké góly a prikrášliť tak výsledok úvodného stretnutia. Štvrtý gól sa podarilo vsietiť v 63. minúte po rohovom kope novopečenému oteckovi Petrovi Pollákovi. Ďalšie príležitosti na zvýšenie skóre mal ešte Matúš Samoľ a striedajúci Michal Kaščák, no tie ostali bez gólového efektu. Po záverečnom hvizde hlavného rozhodcu Zvaleného sme sa mohli tešiť z plného bodového zisku v novom súťažnom ročníku.

**G:** 19`, 26`, 40` Milan Olejník, 63` Peter Pollák

**ŽK:** Vladimír Melega, Miloš Komara

**OLCNAVA:** Pollák D. – Petrov, Geletka, Halula – Halula ml., Pollák P., Melega, Olejník, Samoľ – V. Melega, Komara, striedali: Kaščák, Rusnák.

**MNÍŠEK N/H:** Lorinc – Duch, Palaščák, Plachetka – F. Plachetka, Ujozák, Žiga, Kohler, Štark – Rešovský, Augustin.

**Teplička – Olcnava 1:2 (0:2)**

Na zápas druhého kola sme cestovali k nováčikovi VI. ligy SOFZ z Tepličky. Od prvej minúty sa hral skôr opatrný futbal, keď obe mužstvá bojovali o každú loptu. Dokázali sme si však vytvoriť niekoľko príležitostí na skórovanie. Úvodný gól stretnutia zaznamenal v 13. minúte Matúš Samoľ, ktorý po rohovom kope zo šestnástky prestrelil všetko, čo mu stálo v ceste. Tak ako úvod, aj záver prvého polčasu mal pre naše mužstvo gólovú príchuť, keď po peknej kombinačnej akcii sa hlavou presadil ďalší skúsený harcovník, Michal Kaščák a zvýšil náš náskok na rozdiel dvoch gólov. V úvode druhého polčasu videl domáci hráč červenú kartu a tak Tepličania dohrávali stretnutie o desiatich. To im paradoxne pomohlo a v 64. minúte sa im podarilo znížiť. Do konca stretnutia domáci vrhli všetky sily do útoku, no vyrovnať sa im už nepodarilo. Blízko k nášmu tretiemu gólu bol kapitán Milan Olejník, no mieril len do žrde. Nebol to veľmi oku lahodiaci futbal z našej strany, hlavne v druhej polovici hry, no domov sme si napriek tomu odniesli všetky tri body a to sa počíta. Pred 100 divákmi rozhodoval Šoltés.

**G:** 13` Matúš Samoľ, 41` Michal Kaščák

**ŽK:** Lukáš Košík, Matúš Samoľ

**TEPLIČKA:** Tekáč – Majko, Uhrinovský, Dulák – Hamrák, Vojtko, Biacovský, Hlucháň, Biacovský – Lesnický, Augustin, striedali: Hudran, Varkonda, Koňak.

**OLCNAVA:** Rusnák – Petrov, Palko, Pollák – Geletka, Melega, Samoľ, Olejník, Košík – Melega, Kaščák, striedali: Halula, Gardošík.

**Olcnava – Odorín 4:3 (2:3)**

Tretie kolo sa nieslo v znamení domáceho stretnutia, v ktorom sme na našej pôde hostili súpera z Odorína. Prvý polčas bol z našej strany veľmi rozpačitý. Hostia sa už v 3. minúte ujali vedenia, keď sme im gól po chybnej rozohrávke doslova darovali. Vyrovnanie priniesla 14. minúta, keď sa z nariadeného pokutového kopu nemýlil kapitán Milan Olejník. Hostia šli do vedenia opäť v 27. minúte a rovnako ako pri prvom góle, sme im k tomu dopomohli, tentokrát vlastencom. Dotiahnuť nepriaznivé skóre sa nám podarilo v 38. minúte. Priamy kop Milana Olejníka usmernil do siete Matúš Samoľ, 2:2. No aj záver polčasu patril práve Odorínčanom. Hlavný rozhodca Čuj posúdil zákrok nášho brankára ako faul a ukázal na biely bod. Hosťujúci hráč sa nemýlil a po 3 – krát v tomto stretnutí viedli. Cieľ do druhej časti zápasu bol jasný - vymazať gólové manko a uhrať priateľný výsledok. Vyrovnanie sa nám podarilo dosiahnuť v 69. minúte po gólovej koncovke Martina Petrova. Keď už obidve mužstvá pomýšľali na záver stretnutia a deľbou bodov, Kristián Melega po rohovom kope hlavou rozhodol o tom, že tri body ostali u nás doma. Po záverečnom hvizde tak vypukla v domácom tábore veľká radosť.

**G:** 14` Milan Olejník (PK), 38` Matúš Samoľ, 69` Martin Petrov, 90` Kristián Melega

**ŽK:** Miloš Rusnák, Lukáš Košík, Martin Petrov, Jozef Palko, Matúš Samoľ

**OLCNAVA:** Rusnák – Košik, Petrov, Palko – Pollák, Geletka, Melega, Olejník, Samoľ – Halula, Komara, striedali: Kaščák, Melega.

**ODORÍN:** Duľa – Maxim, Bednár, Polkabla – Goduľa, Baluch, Slanina, Čuj, Repaský – Melek, Bobko, striedali: Fabian, Jánošík.

**Spišská Nová Ves B – Olcnava 3:1 (1:0)**

V 4. kole sme v dopoludňajšom stretnutí cestovali k súperovi na Poráč. Bez viacerých hráčov základnej zostavy nám tento zápas vôbec nevyšiel. Chlapcom sa vôbec nedarilo a niekedy to skôr vyzeralo ako priateľské stretnutie a nie boj o dôležité majstrovské body. V prvom polčase sme mali územnú prevahu, avšak šance boli na strane domácich. Tí vedeli čo na nás platí a dokonale to využili na konci prvej časti hry, keď po jednom z brejkov sme inkasovali gól do šatne. V druhom polčase sa obraz hry veľmi nezmenil, my sme sa snažili čo najskôr vyrovnať, ale všetko naše úsilie končilo ešte pred domácou šestnástkou. Druhý krát sa domáci gólovo presadili po doslova „odkopnutej lopte“. Naši hráči v domnienke, že bude nariadený pokutový kop, nechali domácich pohodlne skórovať do prázdnej brány. Kontaktný gól sa nám podarilo streliť po rohovom kope Kristiána Melegu, keď presne hlavičkoval nestarnúci kanonier Matúš Samoľ. Tretí gól do našej siete patril tiež do kategórie lacných. Opäť sme si nedokázali poradiť s nakopnutou loptou, ktorej sa zmocnil domáci útočník a rozhodol, že naši chlapci nechajú všetky body na Poráči. Svetlým momentom stretnutia bol premiérový štart nášho nádejného obrancu Adama Čecha v A - mužstve, ktorý pri svojom debute ukázal, že môže byť v blízkej budúcnosti oživením v našom mužstve. Pred 50 divákmi rozhodoval Ladislav Pekár.

**G:** 73` Matúš Samoľ

**ŽK:** Dominik Pollák, Michal Halula

**SNV B:** Kuchár – Michal, Macala, Širila – Krempaský, Dunka, Barbuš, Kalafut, Borák – Palian, Ľ. Širila, striedali: Gabriš, Pižem, Cibelenko.

**OLCNAVA:** D. Pollák – Košík, Palko, Petrov – P. Pollák, K. Melega, Olejník, V. Melega, Samoľ – Kaščák, Halula, striedal: Čech.

**Olcnava – Spartak Bystrany 2:2 (1:0)**

V prvú septembrovú nedeľu sme na našom trávniku hostili bystriansky Spartak. Hneď od úvodu sme dokázali lídra tabuľky zatlačiť pred vlastnú bránu a vypracovať si mnoho šancí, ktoré sme však opäť nedokázali pretaviť do gólu. Chlapcom sa ale snaha nedala uprieť, lopty však končili najprv na tyči a následne na brvne bystrianskej brány. Zlom priniesla 24. minúta, keď po prihrávke Matúša Samoľa prelomil smolu kapitán Milan Olejník a otvoril skóre stretnutia. Hostia hrozili len po brejkových situáciach, s ktorými si naša obrana, na čele s Marekom Geletkom, dokázala poradiť. Hostí sme mohli zlomiť v 39. minúte, keď po faule na Kristiána Melegu si loptu na biely bod postavil kto iný ako kapitán Milan Olejník, no brankár hostí jeho úmysel vystihol. Do šatní sme tak šli s jednogólovým vedením. Do druhého polčasu sme šli s cieľom zvýšiť náskok, no hostia nás zaskočili nátlakovou hrou, s ktorou sme si dlho nedokázali poradiť. Naši chlapci zbytočne znervózneli, čo hostia dokonale využili a v 57. minúte vyrovnali na 1:1. To ich dostalo na koňa a v 71. minúte sa dokonca ujali vedenia. Na naše štastie sa nám opäť po štandartnej situácii podarilo zásluhou Jozefa Palka rýchlo vyrovnať a skrotiť tak vášne v početnom tábore hostí. Tí sa po tomto góle stiahli pred svoju šestnástku a rozhodli sa strážiť si pre nich cenný bod. My sme si dokázali vypracovať ešte niekoľko dobrých situácii na strelenie gólu, no nebolo nám súdené tretíkrát skórovať a zvrátiť tak stav stretnutia na našu stranu. Pre Spartak mal tento bod cenu zlata, no na tvárach našich chlapcov bolo evidentné obrovské sklamanie zo straty dvoch domácich bodov. Sezóna je však dlhá a všetko máme ešte vo vlastných rukách. Pred 400 divákmi rozhodoval Lukáš Kunzo.

**G:** 24` Milan Olejník, 76` Jozef Palko

**ŽK:** Lukáš Košík, Marek Geletka

**OLCNAVA:** Pollák D. – Košik, Palko, Petrov – Pollák P., Melega, Olejník, Samoľ, Geletka – Komara, Halula Michal, striedal: Halula Miroslav.

**SPARTAK BYSTRANY:** Kandráč – Kandráč, Žiga, Žiga – Šandor, Ferko, Žiga, Horváth – Žiga, Horváth, striedali: Žiga, Žiga, Macko.

**Olcnava – Jaklovce 2:1 (1:0)**

V kermešskom stretnutí 6. kola sme za ideálneho slnečného počasia hostili na domácej pôde súpera z Jakloviec. Po zbytočnej strate bodov so Spartakom si chlapci chceli napraviť chuť a nedovoliť súperovi odniesť z nášho ihriska čo i len bod. Začalo sa opatrne, ale obe mužstva ukázali kvalitu a chuť hrať atraktívny futbal. Ako už býva zvykom, dokázali sme si vypracovať dobré príležitosti na skórovanie, no zakončenia lietali okolo brány hostí. Až prišla 30. minúta a po faule na Matúša Samoľa si loptu, asi 20 metrov od brány, postavil kapitán Milan Olejník a po rutinérskom zakončení nedal šancu brankárovi hostí, 1:0. Po tomto góle sa hostia snažili o vyrovnanie, no naša obrana pôsobila pevne. Do druhého polčasu šli chlapci s tým, že keď nedostanú gól, tak body ostanú doma. No stav sa menil už po desiatich minútach hry, keď asi z 25 metrov ukážkovou strelou prekonali hostia nášho brankára Miloša Rusnáka a bolo vyrovnané. Naši chlapci, vedomí si toho, že ďalšie body už nemôžu doma stratiť, sa snažili čo najskôr strhnúť vedenie na svoju stranu. Šance sme si vytvárali ťažko, keďže sa hostia uspokojili s remízovým stavom a stiahli sa pred svoju šestnástku. Po jednej z mnohých štandardných situácii v tomto zápase sme sa konečne dočkali a aj s prispením hosťujúcich hráčov sme loptu dotlačili do brány zásluhou kanoniera Matúša Samoľa, 2:1. Vedenie sme si už udržali do konca stretnutia a veľmi dôležité tri body tak ostali doma, za čo patrí chlapcom veľká vďaka. Pred 150 divákmi rozhodoval slušné stretnutie Martinko.

**G:** 30` Milan Olejník, 86` Matúš Samoľ

**OLCNAVA:** Rusnák – Košík, Pollák, Geletka – Melega, Samoľ, Olejník, Halula, Melega – Pollák, Halula, striedali: Petrov, Komara, Čech.

**JAKLOVCE:** Kočik – Macejko, Kandra, Šima – Mikluš, Kulín, Štofko, Humeňanský, Elek – Hrobko, Janiga.

**Jamník - Olcnava 1:6 (0:5)**

V zápase 7. kola sme sa predstavili na pôde Jamníka. Podľa tabuľkového postavenia tímov to bolo stretnutie druhého celku s tretím, čo sľubovalo pekné futbalové predstavenie. Základ nášho víťazstva sme položili v prvom polčase. Našu gólovú rošádu odštartoval už v 7. minúte strelou z hranice šestnástky Peter Pollák. O osem minút neskôr sa do listiny strelcov zapísal momentálne najlepší strelec súťaže, kapitán Milan Olejník. No to z ďaleka nebolo všetko. V 19. minúte si svoj gólový účet v tomto zápase otvoril ďalší z našich kanonierov Matúš Samoľ, keď si najvyššie vyskočil na rohový kop Vladimíra Polláka a nedal šancu domácemu brankárovi. Domácich sme takmer k ničomu nepustili, ba naopak mali sme ešte ďalšie šance. Hlavne samostatný nájazd Mareka Geletku si pýtal gólovú koncovku. Čo ale nevyšlo Marekovi, podarilo sa jeho kolegovi z obrany Jožkovi Palkovi, ktorý sa tak isto po rohovom kope Vladimíra Polláka presadil, tento krát volejom. Na chlapcoch bolo vidieť, že sa futbalom bavia a o dve minúty sme udreli už piatykrát v prvom polčase, keď sa po peknej akcii našich mladíkov Kristiána Melegu a Vladimíra Polláka opäť presadil skúsený Matúš Samoľ. Domáci sa nestíhali čudovať, čo sa to deje na ich ihrisku a mužstvo s doposiaľ najlepšou obranou (pred stretnutím len s dvoma inkasovanými gólmi) sa muselo skloniť pred našou hrou a hlavne efektivitou. Hráčom Jamníka sme v prvom polčase nedovolili skoro nič, okrem ojedinelého priameho kopu, ktorý však Miloš Rusnák bezpečne kontroloval. V druhom  polčase chceli chlapci hlavne neinkasovať a udržať si čisté konto. Bolo by to po prvýkrát v tejto sezóne, čo pri mužstve našich kvalít je veľmi zlá vizitka. Domáci mali snahu niečo ešte s výsledkom urobiť, ale klinec do ich rakvy pribil v 59. minúte Peter Pollák. O výsledku bolo prakticky rozhodnuté, ale čisté konto sa nám žiaľ nepodarilo udržať. V závere stretnutia ojedinelú šancu domácich využil Hudzik. Nič to však nemení na tom, že chlapci podali azda najlepší výkon doterajšej sezóny a odhalili svoje skutočné kvality. Pred 400 divákmi rozhodoval Pekár.

**G:** 7`, 59` Peter Pollák, 15` Milan Olejník, 19`, 37` Matúš Samoľ, 35` Jozef Palko

**JAMNÍK:** Mišenda – Faith, Ondra, Bednárz – Jakuba, Ľ. Farkašovský, Grzyb, Lipták, Hritz – Brandobur, Hudzik, striedali: Kurilla, Čuj, Farkašovský, Brandobur.

**OLCNAVA:** Rusnák – Košik, Pollák, Geletka – Melega, Samoľ, Olejník, V. Melega, Pollák – Palko, Halula, striedali: Šofranko, Petrov, Kaščák.

**Olcnava – Margecany 1:0 (1:0)**

V domácom zápase 8. kola mal tréner Miloš Komara starosti so zostavou, keď kvôli maródke mu chýbali až štyria hráči základnej jedenástky. Úvod stretnutia patril hosťom, ktorí už v 15. minúte mohli viesť rozdielom dvoch gólov, no zlyhali v koncovke. Postupne sme si však získali prevahu na ihrisku a prišli aj šance. Skóre stretnutia otvoril v 32. minúte hlavou Kristián Melega po výborne zahranom rohu Vladimíra Polláka. Hru sme mali vo svojich rukách a hostia boli nebezpeční len po brejkových situáciách. V druhom polčase sme ešte viac zatlačili hostí pred ich bránu, no naši chlapci sa predbiehali v zahadzovaní stopercentných šancí. Svojím výkonom nás tento krát podržal dobre chytajúci Miloš Rusnák, ktorý si dokázal udržať čisté konto a podržal tak naše mužstvo. Ďalšie domáce víťazstvo a potvrdenie troch bodov z vonku potešilo divákov aj hráčov. No treba ostať nohami pevne na zemi a zodpovedne ísť od zápasu k zápasu. Pred 100 divákmi rozhodoval Čuj.

**G:** 32` Kristián Melega

**ŽK:** Michal Kaščák, Michal Halula

**OLCNAVA:** Rusnák – Košík, Geletka, Melega – Samoľ, Olejník, Pollák, Petrov, Komara – Kaščák, Halula, striedal: Prapotník.

**MARGECANY:** Stanislav – Čarnoky, Kormoš, Suslov – Puškáš, Bandžuch, Hoščuk, Antoš, Hudák – Novotný, Furajtár, striedal: Vojtek.

**Bystrany - Olcnava 3:6 (1:1)**

V dopoludňajšom stretnutí 9. kola sme mali na programe susedské derby v Bystranoch. Dlhé roky máme práve s Bystrančanmi veľmi negatívnu bilanciu, čo sme chceli vzhľadom na tabuľkové postavenie a kvalitu kádra zmeniť. Zápas sme začali tak, ako už býva zvykom s dobrým držaním lopty. Skóre otvoril už v 5. minúte Vladimír Pollák, keď po peknej prihrávke Kristiána Melegu zakončoval do prázdnej domácej svätyne. Svojou kombinačnou hrou sme si dokázali vypracovať aj ďalšie šance, avšak na ich nepremenenie sme doplatili v 36. minúte po tom, čo domáci dosiahli vyrovnávajúci gól. Do druhého polčasu sme tak nastupovali za rovnovážneho stavu, ale stále s rovnakým cieľom – brať z Bystrian všetky body. Plány nám domáci naštrbili v 54. minúte po jednej z mála chýb našej obrany, 2:1. Naši chlapci sa ani po tomto góle nevzdali a pokračovali vo svojej hre a už o štyri minúty neskôr sme dosiahli vyrovnanie. Marek Geletka našiel svojou prihrávkou kapitána Milana Olejníka a ten nekompromisnou strelou nedal šancu domácemu brankárovi. V 71. minúte sme sa po rohovom kope Vladimíra Polláka ujali vedenia, keď loptu do siete hlavou usmernil opäť Milan Olejník. Na rozdiel dvoch gól sme domácim odskočili v 79.minúte. Gólovo sa presadil Peter Pollák, po presnej prihrávke Matúša Samoľa. Pravidlo nedáš - dostaneš sa potvrdilo hneď v 80. minúte. Po tom, čo sme nevyužili stopercentnú šancu, sa k lopte dostali domáci a po našej chybe na malú chvíľu zdramatizovali stretnutie. Nepomohlo im však zbytočné vylúčenie jedného z obrancov, ktorý sa vykartoval na našom kapitánovi. Na rozdiel dvoch gólov zvýšil po centri Michala Halulu strelec Matúš Samoľ. Domáci mali ešte snahu o zvrátenie nepriaznivého stavu, no gólovú bodku dal tomuto stretnutiu opäť Matúš Samoľ. Naši chlapci si tri body v tomto stretnutí zaslúžili, no opäť sa nevyhli zahadzovaniu šancí. Pred stovkou divákov rozhodoval Čuj.

**G:** 5, Vladimír Pollák, 58`, 71` Milan Olejník, 79` Peter Pollák,

85`, 90` Matúš Samoľ

**ŽK:** Dominik Pollák, Marek Geletka

**BYSTRANY:** Klešč – Suranovský, Pavol, Jochman – Lipovský, J. Lipovský, Pacák, Jevoš, Suchý – Pecha, Brajerčík, striedal: Pavľák.

**OLCNAVA:** Pollák D. – Košik, Geletka, Melega – Olejník, Pollák P., Samoľ, Petrov, Pollák V. – Palko, Halula, striedali: Kaščák, Halula Michal.

**Olcnava – Chrasť nad Hornádom 5:1 (3:1)**

Za chladného jesenného počasia bolo na programe 10. kolo, v ktorom sme na našom trávniku hostili súpera z Chraste nad Hornádom. Stretnutia s Chrasťou mali doposiaľ vždy ten správny futbalový náboj a tak aj od tohto boli podobobné očakávannia. Vstup do zápasu sme mali dobrý a už v 8. minúte sme sa ujali vedenia, keď pekná kombinačná akcia po osi Vladimír Pollák – Matúš Samoľ skončila gólom kapitána Milana Olejníka. Naše vedenie však netrvalo veľmi dlho. Už o tri minúty neskôr, v 11. minúte sme inkasovali veľmi lacný vyrovnávajúci gól a začínalo sa tak od začiatku. Gól v našej sieti však chlapcov vôbec nerozladil a zavelili do útoku. Naša snaha vsietiť vedúci gól bola korunovaná v 35. minúte, keď sa po rohovom kope hlavou presadil Peter Pollák. V prvom polčase sme Chrasťanom ešte dokázali odskočiť na rozdiel dvoch gólov v 40. minúte po nezištnej prihrávke Milana Olejníka a gólovej koncovke Matúša Samoľa. Druhý polčas sme tak začínali so slušným dvojgólovým vedením a chuťou pridať ešte ďalšie góly. Na ihrisku sme mali jasnú prevahu z čoho pramenili aj naše ďalšie príležitosti na skórovanie. Jednu z nich, v 63. minúte premenil v štvrtý gól opäť ostrostrelec Matúš Samoľ a zaznamenal tak svoj desiaty gól v prebiehajúcej sezóne. Skóre stretnutia uzatvoril Milan Olejník v 82. minúte, keď sa nemýlil z priameho kopu. Pred 150 divákmi rozhodoval Jozef Petruška.

**G:** 8`, 82` Milan Olejník, 35` Peter Pollák, 40`, 63` Matúš Samoľ

**ŽK:** Kristián Melega, Peter Pollák, Jozef Palko

**OLCNAVA:** Pollák D. – Košík, Geletka, Melega – Olejník, Pollák V., Samoľ, Petrov, Pollák P. – Palko, Halula Miroslav, striedali: Kaščák, Halula Michal.

**CHRASŤ N/H:** Jančár – Dirda, Baluch, Filip – Olejník, Holub, Čuchran, Augustin, Melega – Turčanik, Dirda, striedali: Faltin, Petruško.

**Letanovce - Olcnava 0:1 (0:1)**

V 11. kole sme cestovali na stretnutie s nováčikom najvyššej oblastnej súťaže, do Letanoviec. Vedeli sme, že v zlom počasí nás čaká hlavne fyzicky náročné stretnutie. Do toho trénerovi vypadli pre chorobu dvaja stabilní členovia základnej zostavy Jozef Palko a Lukáš Košík a pre pracovné povinnosti Michal Halula. Po menšom zranení sa však do zostavy vrátil Vladimír Melega, takže sme chceli v Letanovciach predĺžiť víťaznú sériu. Začali sme veľmi dobre a domácich sme prvých 30 minút nepustili takmer k ničomu. Naša snaha otvoriť skóre stretnutia bola korunovaná už v 18. minúte, keď po peknej kolmici Vladimíra Polláka sa nemýlil kapitán a momentálne najlepší strelec prebiehajúcej sezóny Milan Olejník. Chlapci vedeli, že jednogólové vedenie je veľmi zradné, no domáci pozorne bránili a nedovolili nám zvýšiť vedenie v prvom polčase. Naopak, v závere sme trošku poľavili a nechali domácich kombinovať, našťastie ďaleko od brány Miloša Rusnáka. Ten nemal v prvom polčase veľa práce, no pôsobil isto a situácie spoločne s našou obrannou štvoricou dokázali vyriešiť už v zárodku. Do druhého polčasu sme šli s cieľom hlavne neinkasovať a prípadne ešte aj zvýšiť vedenie. Terén bol však proti nám a narobil nám nemalé problémy, keď sme začali kaziť aj jednoduché prihrávky. To bola voda na mlyn pre súpera, ktorý hral naopak veľmi jednoducho cez nakopávané lopty, ktoré však naša obrana spoľahlivo zbierala. My sme mali viac z hry a prišli aj šance, keď najprv Matúš Samoľ po peknej a priamočiarej akcii hráčov Vladimír Pollák – Milan Olejník nedokázal upratať loptu do domácej siete a zakončenie Petra Polláka skončilo len na konštrukcii domácej brány. Domáci veľmi chceli získať aspoň bod, k čomu mali azda najbližšie po prísne nariadenej štandardnej situácii spoza šestnástky, no Miloš Rusnák vytlačil strelu na brvno svojej brány. Domáci na konci ťažko znášali tesnú prehru, no chlapci si pozornou, aj keď nie príliš oku lahodiacou hrou, zabezpečili ďalšie dôležité víťazstvo vonku. Teší nás aj forma našej obrany, keď sme si opäť dokázali udržať čisté konto. Ďakujeme hlavne našim fanúšikom, ktorí opäť prišli v hojnom počte a aj za nepriaznivého počasia nám držali palce. Pred 100 divákmi (z toho 80 našich) rozhodoval Juraj Kotrády.

**G:** 18` Milan Olejník

**ŽK:** Kristián Melega, Michal Kaščák

**LETANOVCE:** Jochman – Pacák, Barabas, Toporcer – Biskup, Zalibera, Žoldák, Zahornadský, Pecha – Šefčík, Neupauer, striedali: Podolínky, Uhrín, Barabas.

**OLCNAVA:** Rusnák – Petrov, Pollák P., Geletka – Melega, V. Melega, Olejník, Pollák V., Samoľ – Halula, Kaščák, striedal: Prapotník.

**Olcnava – Gelnica 5:1 (2:1)**

**G** : 3. min. Kristián Melega, 8. min. Matúš Samoľ,41. min. Milan Olejník , 46. min. Milan Olejník , 80. Min. Matúš Samoľ.

**OLCNAVA** – Rusnák, Košík, Petrov, Pollák, Geletka, Melega, Olejník, Pollák, Samoľ, Halula, Paľko, striedanie : Prapotník, V. Melega, Šofranko.

**GELNICA** – Kamenza, Žiga, Klein, Števlik, Bodnár, Petrík, Kysel, Petko, Bodnár,Kollár, Lacko, striedanie : Sewczuk, Phan Van, Kováčik.

**Markušovce - Olcnava 1:3 (1:1)**

G: 20. min. Milan Olejník, 80. min. Marek Geletka, 90. min. Matúš Samoľ .

**MARKUŠOVCE** – Tornay, Kalafut, Jarab, Jánošík, Krajčír, Jánošík, Hoľák, Michal, Kočiš, Pavlovský ,Žiga , striedanie : Čuchran, Szynalik, Hoľák.

**OLCNAVA** – Pollák, Košík, Petrov, Palko, Geletka, Melega, Melega, Olejník, Pollák, Samoľ, Halula , striedanie : Kačšák, Šofranko.

**Mníšek n/H - Olcnava 1:1** (1:1)

G: 38. min. Jozef Palko .

**MNÍŠEK nad HNILCOM** - Duch, Marcinko, Kohler, Palaščák, Vartovník, Plachetka, Žiga, Palčšák, L.Štark, M. Štark, striedal – Šveda.

**OLCNAVA:** Petrov, Pollák P., Geletka , K. Melega, , Olejník, Pollák V., Samoľ , Halula,Košík, Palko, striedal : Halula, Kaščák.

Záverečná tabuľka ukončenia jesnnej časti - 2016**Tabuľka**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Por.** | **Družstvo** | **Z** | **V** | **R** | **P** | **Skóre** | **Body** | **+/-** |
| 1 | FK Olcnava | 14 | 11 | 2 | 1 | 43 : 18 | 35 | 14 |
| 2 | TJ Spartak Bystrany | 14 | 8 | 2 | 4 | 38 : 22 | 26 | 5 |
| 3 | TJ Družstevník Odorín | 14 | 8 | 1 | 5 | 32 : 20 | 25 | 4 |
| 4 | TJ Lokomotíva Margecany | 14 | 7 | 4 | 3 | 18 : 9 | 25 | 7 |
| 5 | OTJ Jamník A | 14 | 8 | 1 | 5 | 19 : 16 | 25 | 4 |
| 6 | ŠK Breznovica Letanovce | 14 | 7 | 1 | 6 | 23 : 26 | 22 | 1 |
| 7 | OŠK Teplička | 14 | 6 | 1 | 7 | 25 : 19 | 19 | -5 |
| 8 | OFK Jaklovce | 14 | 6 | 1 | 7 | 28 : 25 | 19 | -2 |
| 9 | FK Spišská Nová Ves B | 14 | 6 | 0 | 8 | 29 : 37 | 18 | -3 |
| 10 | MFK Gelnica | 14 | 5 | 2 | 7 | 18 : 28 | 17 | -4 |
| 11 | TJ Sokol Chrasť nad Hornádom | 14 | 5 | 1 | 8 | 29 : 28 | 16 | -5 |
| 12 | TJ Baník v Mníšku nad Hnilcom | 14 | 3 | 5 | 6 | 14 : 26 | 14 | -7 |
| 13 | TJ SŠM Bystrany | 14 | 3 | 2 | 9 | 22 : 43 | 11 | -10 |
| 14 | Slovan FO Markušovce | 14 | 3 | 1 | 10 | 13 : 34 | 10 | -11 |

**Z** - zápasy **V** - výhra **R** - remíza **P** - prehra

**8. Cirkevný život**

Olcnava patrí do Spišskej diecézy a náš diecézny biskup je Mons. Štefan Sečka, pomocným biskupom je vdp. Andrej Imrich.

Naša filiálka Olcnava patrí do farnosti Bystrany. Farským administrátorom je *ThLic. PaedDr. Rudolf Pitoňák*, ktorý má kaplána *Mgr. Matúš Bašista* .

Naša farnosť má 4143 obyvateľov, z toho je 3378 katolíkov.

Olcnava patrí do Spišskej diecézy a náš diecézny biskup je Mons. Štefan Sečka.

*Mgr. Matúš Bašista–* nar. 26.6.1986

Dátum ordinácie - 14.6. 2014

*ThLic. PaedDr. Rudolf Pitoňák-* nar.29.11.1968

Dátum ordinácie – 14.6.1992

Pôsobenie – rok 1992 – 1994 kaplán v Ružomberku ; rok 1994 -2005 farár –Liptovské Sliače ; rok 2005 – 2015 – farár –Letanovce ; od 7.7.2015 – farár Bystrany ( Olcnava).

V Olcnave sa nachádza filiálny kostol Narodenia Panny Márie z roku 1890. Kostol slúžil dlhé desaťročia , ale postupne sa stával priestorovo nevyhovujúcim a tak sa rozhodlo o prestavaní pôvodného kostola. Hovoríme o „novom“ kostole, ktorý bol slávnostne vysvätený 9. 9. 1995. V tomto kostole je 250 miest na sedenie a 260 miest na státie.

**Nedeľa Božieho milosrdenstva – 12. 4. 2016**

Svätý Otec Ján Pavol II. ustanovil 2. veľkonočnú nedeľu ako nedeľu Božieho milosrdenstva. Pri tejto príležitosti sa v Olcnave koná v Parku Božieho milosrdenstva svätá omša. Tohto roku to bolo už po štvrtýkrát.

Svätú omšu slúžil vdp. Martin Zanovit –rektor Kostola u sestier redemptoristiek v Kežmarku.

**Vianočný koncert – 25.12. 2016**

Vianočný koncert s názvom: "Náš Boh je láska." sa konal 25.decembra o 17-tej hodine v rímskokatolíckom kostole v Olcnave. Na koncerte zazneli známe aj neznáme vianočné koledy a piesne, prepletené s duchovnou poéziou Ľudovíta Sobôtku. Účinkujúci boli z Olcnavy, Bystrian, Hincoviec a Odorína.

Veronika Bežilová, Juliana Krokusová, Mária Sedláková - Olcnava

Martina Brajerčíková, Aneta Valenčíková - Bystrany

Ján Filip. Terézia Filipová - Hincovce

Denisa Oravcová - Odorín.

Koncert trval približne hodinu. Prišlo približne 80 ľudí.

Vstupné bolo dobrovoľné, ktoré sa poslalo na misijnú činnosť do Bolívie pre o. Jána Piataka.

Koncert sa konal 26.decembra aj v kostole v Bystranoch.

Po sčítaní vstupného v Olcnave aj Bystranoch sa vyzbieralo 805 €.

**9. Zasadnutia obecného zastupiteľstva**

Výňatky zo zápisníc zasadnutí Obecného zastupiteľstva v Olcnave.

## OBECNÉ ZASTUPITEĽSTVO OBCE OLCNAVA

**Z á p i s n i c a**

z 12. zasadnutia obecného zastupiteľstva v Olcnave, konaného dňa 26. 2. 2016

**Prítomní:** podľa prezenčnej listiny

účasť poslancov: 100 %

**Program:**

Otvorenie

a) Voľba návrhovej komisie a overovateľov zápisnice

b) Kontrola plnenia uznesení

Prejednanie bežeckých pretekov „Memoriál Jozefa Krišandu“

Správa hlavného kontrolóra o kontrolnej činnosti za rok 2015

Úprava rozpočtu obce Olcnava

Prejednanie prístupovej cesty k parcele č. 760/75 v katastrálnom území Olcnava

Prejednanie a schválenie zmluvy s Úradom vlády Slovenskej republiky

Rôzne

Interpelácie poslancov

Pripomienky občanov

Záver

**K bodu 1: Otvorenie zasadnutia**

Starosta obce Jaroslav Salaj privítal všetkých prítomných na zasadnutí a oboznámil ich s programom zasadnutia.

Obecné zastupiteľstvo návrh programu jednohlasne schválilo.

**K bodu 2: a)** Do návrhovej komisie boli navrhnutí: p. Olejník Jozef

p. Olejník Ján

Za overovateľov zápisnice boli navrhnutí: p. Gardošík Miroslav

Ing. Rusnáková Miroslava

Obecné zastupiteľstvo jednohlasne schválilo návrhovú komisiu a overovateľov zápisnice.

**b)** Kontrola plnenia uznesení.

Starosta obce vykonal kontrolu uznesení z predchádzajúceho obecného zastupiteľstva a konštatoval, že uznesenia sú splnené.

**K bodu 3: Prejednanie bežeckých pretekov „Memoriál Jozefa Krišandu“**

Obecné zastupiteľstvo prerokovalo program každoročne sa konaných bežeckých pretekov Memoriál Jozefa Krišandu, ktorý sa bude konať v sobotu 27.2.2016. Tohto roku sa bude konať 8. ročník pretekov, pri príležitosti 10.výročia úmrtia kňaza Jozefa Krišandu, ktorý pôsobil v našej obci.

**K bodu 4: Správa hlavného kontrolóra o kontrolnej činnosti za rok 2015**

Hlavný kontrolór obce Ing. František Stanislav informoval obecné zastupiteľstvo o kontrolnej činnosti za rok 2015 a predložil obecnému zastupiteľstvu *Správu o kontrolnej činnosti za rok 2015*. Obecné zastupiteľstvo zobralo správu na vedomie

**K bodu 5: Úprava rozpočtu obce Olcnava**

Starosta obce oboznámil obecné zastupiteľstvo s úpravou rozpočtu obce Olcnava. Obecné zastupiteľstvo jednohlasne schválilo úpravu rozpočtu obce Olcnava.

**K bodu 6: Prejednanie prístupovej cesty k parcele č. 760/75 v katastrálnom území Olcnava**

Obecné zastupiteľstvo prejednalo Žiadosť o vybavenie prístupovej cesty a inžinierskych sietí k parcele č. 760/75 nachádzajúcej sa v katastrálnom území Olcnava, ktorú podal dňa 12.2.2016 Ing. Jozef Pendrák. Obecné zastupiteľstvo zobralo túto žiadosť na vedomie.

**K bodu 7: Prejednanie a schválenie zmluvy s Úradom vlády Slovenskej republiky**

Starosta obce prerokoval s obecným zastupiteľstvom zmluvu o poskytnutí dotácie z rozpočtovej rezervy predsedu vlády Slovenskej republiky. Obecné zastupiteľstvo prejednalo a jednohlasne schválilo zmluvu o poskytnutí dotácie a splnomocnilo starostu obce na jej podpísanie.

**K bodu 8: Rôzne**

Hlavný kontrolór obce na základe podnetu začal konanie vo veci protispoločenskej činnosti.

**K bodu 9: Interpelácie poslancov**

Interpelácie poslancov neboli žiadne

**K bodu 10: Interpelácie občanov**

Interpelácie poslancov neboli žiadne

**K bodu 11: Záver**

Starosta obce Jaroslav Salaj poďakoval všetkým prítomným za účasť a ukončil zasadnutie.

## OBECNÉ ZASTUPITEĽSTVO OBCE OLCNAVA

**Z á p i s n i c a**

z 13. zasadnutia obecného zastupiteľstva v Olcnave, konaného dňa 22. 4. 2016

**Prítomní:** podľa prezenčnej listiny

účasť poslancov: 71,4 %

**Program:**

1. Otvorenie
2. a) Voľba návrhovej komisie a overovateľov zápisnice

b) Kontrola plnenia uznesení

1. Prijatie VZN č. 1/2016 o určení názvov ulíc v obci Olcnava
2. Prejednanie návrhu VZN č. 2/2016 o spôsobe vykonania miestneho referenda v obci
3. Prejednanie kúpy pozemku od mesta Spišské Vlachy na účel vybudovania záložného zdroja pitnej vody pre obec
4. Úprava rozpočtu obce Olcnava
5. Prejednanie príprav „Dňa obce Olcnava“
6. Zásady výkonu kontrolnej činnosti v podmienkach samosprávy obce Olcnava
7. Rôzne
8. Interpelácie poslancov
9. Pripomienky občanov
10. Záver

**K bodu 1: Otvorenie zasadnutia**

Starosta obce Jaroslav Salaj privítal všetkých prítomných na zasadnutí a oboznámil ich s programom zasadnutia.

Obecné zastupiteľstvo návrh programu jednohlasne schválilo.

**K bodu 2: a)** Do návrhovej komisie boli navrhnutí: PaedDr. Zlatica Kožárová , Ing. Miroslava Rusnáková

Za overovateľov zápisnice boli navrhnutí: p. Miroslav Gardošík a p. Ján Olejník .

Obecné zastupiteľstvo jednohlasne schválilo návrhovú komisiu a overovateľov zápisnice.

**b)** Kontrola plnenia uznesení.

Starosta obce vykonal kontrolu uznesení z predchádzajúceho obecného zastupiteľstva a konštatoval, že uznesenia sú splnené.

**K bodu 3: Prijatie VZN č. 1/2016 o určení názvov ulíc v obci Olcnava**

Obecné zastupiteľstvo prejednalo a jednohlasne schválilo VZN č. 1/2016 o určení názvov ulíc. Schválené všeobecne záväzné nariadenie je zverejnené na úradnej tabuli obce a webovej stránke obce Olcnava po dobu 15 dní.

**K bodu 4: Prejednanie návrhu VZN č. 2/2016 o spôsobe vykonania miestneho referenda v obci**

Starosta obce predložil návrh VZN č. 2/2016 o spôsobe vykonania miestneho referenda v obci a obecné zastupiteľstvo tento návrh prejednalo. Obecné zastupiteľstvo zobralo návrh VZN č. 2/2016 na vedomie. Návrh VZN č. 2/2016 je vyvesené po dobu 15 dní na úradnej tabuli obce a webovej stránke obce Olcnava

**K bodu 5: Prejednanie kúpy pozemku od mesta Spišské Vlachy na účel vybudovania záložného zdroja pitnej vody pre obec**

Starosta obce predložil obecnému zastupiteľstvu návrh kúpy pozemku od mesta Spišský Vlachy. Jedná sa o pozemok p.č. 7724/17, k.ú. Spišské Vlachy o výmere 100 m2 a rozmeroch 20 x 5 m, v časti „Predné lúky“ na základe geometrického plánu č. 31/2016 vyhotoveného geodetom Štefanom Gondom. Na predmetnom pozemku sa v budúcnosti zrealizuje vybudovanie zdroja pitnej vody obce pre prípad núdzového zásobovania obecného vodovodu. Obecné zastupiteľstvo prejednalo kúpu pozemku a poveruje starostu obce k prejednaniu a ku kúpe pozemku p.č. 7724/17.

**K bodu 6: Úprava rozpočtu obce Olcnava**

Starosta obce oboznámil obecné zastupiteľstvo s návrhom úpravy rozpočtu obce.

**K bodu 7: Prejednanie príprav „Deň obce Olcnava“**

Obecné zastupiteľstvo prejednalo prípravy a program kultúrneho podujatia „Deň obce Olcnava“, ktorý sa bude konať 28.8.2016.

**K bodu 8: Zásady výkonu kontrolnej činnosti v podmienkach samosprávy obce Olcnava**

Hlavný kontrolór obce Ing. František Stanislav predložil obecnému zastupiteľstvu *Zásady výkonu kontrolnej činnosti v podmienkach samosprávy obce Olcnava*. Obecné zastupiteľstvo prejednalo Zásady výkonu kontrolnej činnosti a jednohlasne tento dokument schválilo.

**K bodu 8: Rôzne**

Starosta obce oboznámil obecné zastupiteľstvo o úprave a rozšírení klziska, ktoré je umiestnené na školskom dvore.

Starosta obce informoval obecné zastupiteľstvo o doručenej pozvánke na pobyt detí od Gminy Chocz ,v ktorej pozývajú na výmenný pobyt detí z Olcnavy, Spišského Hrušova, Vítkoviec a Slatviny v termíne od 4 - 9. júla 2016 a taktiež o tom, že obec Slatvina a Spišský Hrušov tohto roku neplánuje výmenný pobyt s Gminou Chocz.

Hlavný kontrolór obce informoval obecné zastupiteľstvo o výsledku kontroly vo veci protispoločenskej činnosti. Na základe zistených skutočností, ktoré kontroloval, zistil, že v obci Olcnava nedošlo k porušeniu protispoločenskej činnosti

**K bodu 9: Interpelácie poslancov**

Interpelácie poslancov neboli žiadne.

**K bodu 10: Interpelácie občanov**

Interpelácie občanov neboli žiadne.

**K bodu 11: Záver**

Starosta obce Jaroslav Salaj poďakoval všetkým prítomným za účasť a ukončil zasadnutie obecného zastupiteľstva.

## OBECNÉ ZASTUPITEĽSTVO OBCE OLCNAVA

**Z á p i s n i c a**

Zo 14. zasadnutia Obecného zastupiteľstva v Olcnave, konaného dňa 24. 6.

**Prítomní:** podľa prezenčnej listiny

účasť poslancov: 85,7 %

**Program:**

Otvorenie

a) Voľba návrhovej komisie a overovateľov zápisnice

b) Kontrola plnenia uznesení

Prejednanie kúpy pozemku na núdzové zásobovanie pitnou vodou obce Olcnava od mesta Spišské Vlachy

Prejednanie a schválenie VZN 2/2016 o spôsobe vykonania miestneho referenda v obci

Prejednanie a schválenie VZN 3/2016 o nakladaní s komunálnymi odpadmi a drobnými stavebnými odpadmi na území obce Olcnava

Schválenie záverečného účtu obce Olcnava za rok 2015

Správa o výsledkoch kontrolnej činnosti

Prejednanie návrhu kontrolnej činnosti hlavného kontrolóra obce na II.polrok 2016

Prejednanie výmenného pobytu detí s poľskou gminou Chocz

Prejednanie príprav dňa obce Olcnava plánovaného na 28. augusta 2016

Rôzne

Interpelácie poslancov

Pripomienky občanov

Záver

**K bodu 1: Otvorenie zasadnutia**

Starosta obce Jaroslav Salaj privítal všetkých prítomných na zasadnutí a oboznámil ich s programom zasadnutia.

Obecné zastupiteľstvo návrh programu jednohlasne schválilo.

**K bodu 2: a)** Do návrhovej komisie boli navrhnutí: p. Jozef Olejník, p. Ján Olejník

Za overovateľov zápisnice boli navrhnutí: Ing. Miroslava Rusnáková

PaedDr. Kožárová Zlatica

Obecné zastupiteľstvo jednohlasne schválilo návrhovú komisiu a overovateľov zápisnice.

**b)** Kontrola plnenia uznesení.

Starosta obce vykonal kontrolu uznesení z predchádzajúceho obecného zastupiteľstva a konštatoval, že uznesenia sa plnia postupne.

**K bodu 3:** **Prejednanie kúpy pozemku na núdzové zásobovanie pitnou vodou obce Olcnava od mesta Spišské Vlachy**

Starosta obce informoval obecné zastupiteľstvo o podanej žiadosti mestu Spišské Vlachy o odkúpenie pozemku na vybudovanie záložného zdroja pitnej vody pre obec. Mestské zastupiteľstvo Spišské Vlachy predaj prejednalo na mestskom zastupiteľstve a predbežne starostovi obce Olcnava prisľúbili odpredaj mestského pozemku s osobitným zreteľom za sumu 7,- Eur/m². Poslanci prerokovali a schválili kúpu pozemku za sumu 7,- Eur/m².

**K bodu 4: Prejednanie a schválenie VZN 2/2016 o spôsobe vykonania miestneho referenda v obci**

Obecné zastupiteľstvo prejednalo a jednohlasne schválilo VZN č. 2/2016 o spôsobe miestneho referenda v obci. Schválené všeobecne záväzné nariadenie je zverejnené na úradnej tabuli obce a webovej stránke obce Olcnava po dobu 15 dní.

**K bodu 5: Prejednanie a schválenie VZN 3/2016 o nakladaní s komunálnymi odpadmi a drobnými stavebnými odpadmi na území obce Olcnava**

Starosta obce oboznámil obecné zastupiteľstvo s VZN 3/2016 o nakladaní s komunálnymi odpadmi a drobnými stavebnými odpadmi na území obce Olcnava.

Poslanci schválili poplatok za vývoz stavebného odpadu vo výške 2,40 Eur (žetón). Obecné zastupiteľstvo schválilo VZN 3 o nakladaní s komunálnymi odpadmi a drobnými stavebnými odpadmi na území obce Olcnava.

**K bodu 6: Schválenie záverečného účtu obce Olcnava za rok 2015**

Starosta obce predniesol obecnému zastupiteľstvu návrh záverečného účtu obce Olcnava za rok 2015, ktorý tvorí prílohu zápisnice.

Hlavný kontrolór obce Olcnava, Ing. František Stanislav, predložil obecnému zastupiteľstvu Stanovisko hlavného kontrolóra obce k návrhu záverečného účtu obce Olcnava za rok 2015.

Záverečný účet bol dňa 1. 6. 2016 zverejnený na úradnej tabuli obce s dodržaním zákonom stanovenej 15 – dňovej lehoty (§ 9 ods. 2 zákona č. 369/1990 Zb. a § 16 ods. 9 zákona č. 583/2004 Z.z.). Záverečný účet bol zverejnený aj prostredníctvom webovej stránky obce.

Prebytok rozpočtu obce po skončení roka je zdrojom tvorby rezervného fondu, prípadne ďalších peňažných fondov (§ 16 ods. 6 zákona č. 583/2004 Z.z.).

Obec Olcnava za rok 2015 vykázala účtovný výsledok hospodárenia súhrnne aj za rozpočtovú organizáciu v celkovej výške 25.009,47 Eur.

V súlade s § 16 ods. 6 zákona sa z prebytku rozpočtu vylučujú nevyčerpané účelovo určené prostriedky poskytnuté v predchádzajúcom rozpočtovom roku zo štátneho rozpočtu. V prípade obce Olcnava sú to prostriedky základnej školy s materskou školou (3.913,98 EUR) na prenesený výkon štátnej správy v školstve, dotácia na kapitálové výdavky 10.000 Eur a finančné prostriedky darované – FS Domková vo výške 2800,- Eur nadáciou Jozefa Salaja.

Na základe uvedených hodnotení hlavný kontrolór obce odporučil obecnému zastupiteľstvu záverečný účet za celoročné hospodárenie schváliť bez výhrad.

Obecné zastupiteľstvo jednohlasne schválilo celoročné hospodárenie obce Olcnava za rok 2015 – záverečný účet obce Olcnava za rok 2015, bez výhrad.

Stanovisko hlavného kontrolóra obce k návrhu záverečného účtu obce Olcnava za rok 2015 tvorí prílohu zápisnice.

Obecný úrad navrhuje previesť finančné prostriedky minulých období do fondu rozvoja obce vo výške 41.716,09 Eur.

**K bodu 7: Správa o výsledkoch kontrolnej činnosti**

Hlavný kontrolór oboznámil obecné zastupiteľstvo s výsledkami kontrolnej činnosti zameranej na kontrolu plnenia rozpočtu za rok 2015, kde konštatoval, že nebolo zistené prekročenie ročného rozpočtu výdavkov. Obecné zastupiteľstvo zobralo na vedomie správu o výsledkoch kontrolnej činnosti.

**K bodu 8: Prejednanie návrhu kontrolnej činnosti hlavného kontrolóra obce na II. polrok 2016**

Hlavný kontrolór predložil návrh plánu kontrolnej činnosti obce na II. polrok 2016.

Obecné zastupiteľstvo prejednalo návrh kontrolnej činnosti hlavného kontrolóra obce Olcnava na obdobie II. polroku 2016. Obecné zastupieľstvo jednoznačne schválilo návrh plánu kontrolnej činnosti a zároveň poverilo hlavného kontrolóra vykonaním kontrolnej činnosti.

**K bodu 9: Prejednanie výmenného pobytu detí s poľskou gminou Chocz**

Starosta obce informoval obecné zastupiteľstvo o príprave výmenného pobytu detí s gminou Chocz. Konštatoval, že doposiaľ nebol naplnený počet detí na výmenný pobyt do gminy Chocz, ktorý sa koná od 4.7. 2016 do 9.7.2016. Poplatok za jedno dieťa bol stanovený 50,-Eur. Obecné zastupiteľstvo zobralo správu na vedomie.

**K bodu 10: Prejednanie príprav dňa obce Olcnava plánovaného na 28. augusta 2016**

Starosta obce informoval obecné zastupiteľstvo o žiadostí o dotáciu Košický samosprávny kraj na plánovanú akciu dňa obce Olcnava a o programe. Obecné zastupiteľstvo prerokovalo akciu deň obce a zobralo na vedomie informáciu starostu obce.

**K bodu 11: Rôzne**

PaedDr. Kožárová požiadala starostu obce o celkové informovanie realizovaných prác v obci.

Starosta obce informoval obecné zastupiteľstvo o:

* realizácii protipovodňových opatrení súvisiacich s reguláciu koryta potoka Peklisko v časti obce Palenčareň
* regulácii a spevňovaní brehov obecného potoka, ktorého brehy sú vykladané betónovou dlažbou vlastnej výroby
* pokračujúcich prácach pri zatepľovaní kultúrneho domu
* prácach v súvislosti s odvodnením šatní futbalového klubu
* prácach na rekonštrukcii hokejového ihriska
* pokračujúcej výrobe betónovej dlažby
* prebiehajúcich rokovaniach ohľadom rekonštrukcie mosta v Palenčárni cez potok Peklisko
* prípravách na realizáciu veľkého obecného pódia
* prebiehajúcich jednaniach ohľadom pokračovania pokládky kanalizácie pod železničným mostom a jej následného pripojenia na kanalizačnú vetvu pod priečinkom
* prípravách na vybetónovanie najstrmšieho úseku cesty do Hája v dĺžke cca 30 m.

**K bodu 9: Interpelácie poslancov**

Interpelácie poslancov neboli žiadne.

**K bodu 10: Pripomienky občanov**

Pripomienky občanov neboli žiadne.

**K bodu 11: Záver**

Starosta obce Jaroslav Salaj poďakoval všetkým prítomným za účasť a ukončil zasadnutie.

## OBECNÉ ZASTUPITEĽSTVO OBCE OLCNAVA

**Z á p i s n i c a**

Z 15. zasadnutia Obecného zastupiteľstva v Olcnave, konaného dňa 23. 9. 2016

**Prítomní:** podľa prezenčnej listiny

účasť poslancov: 57,14 %

**Program:**

Otvorenie

a) Voľba návrhovej komisie a overovateľov zápisnice

b) Kontrola plnenia uznesení

Správy hlavného kontrolóra o výsledkoch kontrolnej činnosti

Prejednanie vyhlásenia voľby hlavného kontrolóra

Prejednanie zmluvy o nájme nebytových priestorov

Prejednanie knižničného a výpožičného poriadku obecnej knižnice v Olcnave

Prejednanie štatútu obecnej knižnice v Olcnave

Rôzne

Interpelácie poslancov

Pripomienky občanov

Záver

**K bodu 1: Otvorenie zasadnutia**

Starosta obce Jaroslav Salaj privítal všetkých prítomných na zasadnutí a oboznámil ich s programom zasadnutia, ktorý doplnil o bod: „Prejednanie správy o výchovno-vzdelávacej činnosti, jej výsledkoch a podmienkach školy a školského zariadenia za šk. rok 2015/2016

Obecné zastupiteľstvo návrh programu jednohlasne schválilo.

**K bodu 2: a)** Do návrhovej komisie boli navrhnutí: p. Jozef Olejník, p. Ján Olejník

**b)** Za overovateľov zápisnice boli navrhnutí: Ing. Miroslava Rusnáková , PaedDr. Kožárová Zlatica

Obecné zastupiteľstvo jednohlasne schválilo návrhovú komisiu a overovateľov zápisnice.

**b)** Kontrola plnenia uznesení.

Starosta obce vykonal kontrolu uznesení z predchádzajúceho obecného zastupiteľstva a konštatoval, že uznesenia sa plnia priebežne.

**K bodu 3:** **Správy hlavného kontrolóra o výsledkoch kontrolnej činnosti**

Hlavný kontrolór oboznámil obecné zastupiteľstvo s výsledkami kontrolnej činnosti zameraných na:

- kontrolu plnenia uznesení Obecného zastupiteľstva, kde konštatoval, že 2 uznesenia

doposiaľ neboli splnené. Kontrolou nebolo zistené porušenie všeobecne

záväzných predpisov

- kontrolu tvorby a čerpania sociálneho fondu obce. Kontrolou nebolo istené porušenie

súvisiacich všeobecne záväzných predpisov ani vnútorných predpisov obce.

- kontrolu vybavovania sťažností a petícií. Kontrolou bolo zistené, že v roku 2015

nebola obecným úradom zaevidovaná ani jedna sťažnosť, ani petícia.

Obecné zastupiteľstvo zobralo na vedomie správy o výsledkoch kontrolnej činnosti.

1. **K bodu 4: Prejednanie vyhlásenia voľby hlavného kontrolóra**

Obecné zastupiteľstvo v Olcnave podľa § 18 a § 18a zákona č. 369/1990 Zb. o obecnom zriadení v znení neskorších predpisov prejednalo **vyhlásenie voľby hlavného kontrolóra** obce Olcnava a určilo ju na deň 16.11.2016, **schválilo** **10 %** pracovný úväzok hlavného kontrolóra obce.

Deň konania voľby hlavného kontrolóra bude zverejnený na úradnej tabulia internetovej stránke obce Olcnava.

Obecné zastupiteľstvo schválilo podmienky a náležitosti prihlášky:

- prihláška na voľbu hlavného kontrolóra obce s údajmi meno a priezvisko, titul, dátum a miesto narodenia, trvalé bydlisko, iné kontaktné údaje – e-mail, tel. kontakt,

- vyhlásenie o tom, či ku dňu podania žiadosti kandidát podniká alebo vykonáva inú zárobkovú činnosť a je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť,

- ukončené minimálne úplné stredné vzdelanie zdokladované úradne overenou kópiou dokladu o najvyššom vzdelaní,

- bezúhonnosť zdokladovaná originálnym výpisom z registra trestov nie starším ako 3 mesiace, alebo jeho úradne overenou kópiou,

- profesijný životopis,

- písomný súhlas so zverejnením osobných údajov zákona. č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov za účelom vykonania voľby hlavného kontrolóra obce Olcnava. Písomný súhlas obsahuje najmä údaje o tom, kto súhlas poskytol, komu sa súhlas dáva, na aký účel, rozsah osobných údajov, dobu platnosti súhlasu a podmienky jeho odvolania. Kandidáti na funkciu hlavného kontrolóra v určenej lehote prihlášku zašlú poštou, alebo ju osobne doručia v zalepenej obálke s označením :

VOĽBA HLAVNÉHO KONTROLÓRA OBCE OLCNAVA  **„NEOTVÁRAŤ“**

Voľba hlavného kontrolóra sa uskutoční priamym verejným hlasovaním na zasadnutí obecného zastupiteľstva dňa **16.11.2016**

- Na zvolenie hlavného kontrolóra je potrebný súhlas nadpolovičnej väčšiny všetkých poslancov.

Ak ani jeden z kandidátov takúto väčšinu nezíska, obecné zastupiteľstvo bude postupovať

v súlade s § 18a ods. 3 zák. 369/1990 Zb. o obecnom zriadení v znení neskorších predpisov.

**K bodu 5: Prejednanie zmluvy o nájme nebytových priestorov**

Starosta obce oboznámil obecné zastupiteľstvo so zmluvou o nájme nebytových priestorov na medzi prenajímateľom: Rímskokatolícka cirkev farnosť Bystrany, filiálka Olcnava a nájomcom: Obec Olcnava. Predmetom nájmu je budova, ktorá bude slúžiť na poskytovanie sociálnych služieb v dennom stacionári pre seniorov. A hlavne pre občanom odkázaných na sociálnu službu.

Obecne zastupiteľstvo opätovne prejednalo zmluvu a vyjadrilo súhlas s podpísaním zmluvy o nájme.

**K bodu 6: Prejednanie knižničného a výpožičného poriadku obecnej knižnice v Olcnave**

Starosta obce predniesol obecnému zastupiteľstvu návrh Knižničného a výpožičného poriadku obecnej knižnice v Olcnave

Obecné zastupiteľstvo jednohlasne schválilo Knižničný a výpožičný poriadok obecnej knižnice v Olcnave

**K bodu 7: Prejednanie štatútu obecnej knižnice v Olcnave**

Starosta obce predniesol obecnému zastupiteľstvu návrh štatútu obecnej knižnice v Olcnave.

Obecné zastupiteľstvo schválilo štatút obecnej knižnice v Olcnave.

**K bodu 8: Prejednanie správy o výchovno-vzdelávacej činnosti, jej výsledkoch**

**v podmienkach školy a školského zariadenia za šk. rok 2015/2016**

Obecné zastupiteľstvo prejednalo správu Základnej školy s materskou školou v Olcnave o výchovno-vzdelávacej činnosti, jej výsledkoch v podmienkach školy a školského zariadenia za šk. rok 2015/2016. Obecné zastupiteľstvo správu neschválilo a odporučilo ju vrátiť riaditeľke ZŠ s MŠ na doplnenie a prepracovanie.

**K bodu 9: Rôzne**

Obecné zastupiteľstvo prejednalo akciu „Posedenie s dôchodcami a schválili posedenie sa 23. 10. 2016 o 14 hod. Dohodli sa na programe a rozdelilli si úlohy.

**K bodu 10: Interpelácie poslancov**

* Ján Olejník sa informoval ohľadom kosenia trávy okolo elektrického stĺpu pri Ondrejovi Sakmárovi

Starosta obce ho informoval, že pozemok okolo tohto stĺpu je vo vlastníctve železníc SR.

-Ing. Miroslava Rusnáková sa informovala ohľadom realizácie návštevy divadelného predstavenia pre deti v decembri Spišskom divadle a muzikálu pre dospelých v Prešove, ktoré sa stretli s veľmi pozitívnym ohlasom obyvateľov obce.

Obecné zastupiteľstvo prejednalo návštevu divadla a muzikálu a súhlasili s uskutočnením návštevy divadelného predstavenia v decembri 2016 a muzikálu vo februári 2017.

**K bodu 10: Pripomienky občanov**

Pripomienky občanov neboli žiadne.

**K bodu 11: Záver**

Starosta obce Jaroslav Salaj poďakoval všetkým prítomným za účasť a ukončil zasadnutie.

## OBECNÉ ZASTUPITEĽSTVO OBCE OLCNAVA

**Z á p i s n i c a**

Zo 16. zasadnutia Obecného zastupiteľstva v Olcnave, konaného dňa 16. 11. 2016

**Prítomní:** podľa prezenčnej listiny

účasť poslancov: 85,71 %

**Program:**

Otvorenie

a) Voľba návrhovej komisie a overovateľov zápisnice

b) Kontrola plnenia uznesení

Voľba hlavného kontrolóra

Prejednanie projektu zateplenia kultúrneho domu a obecného úradu

Prejednanie návrhu VZN o miestnych daniach a miestnom poplatku za komunálny odpad na rok 2017 - výška poplatku za KO

Prejednanie prenájmu za pozemok okolo strelnice

Interpelácie poslancov

Pripomienky občanov

Záver

**K bodu 1: Otvorenie zasadnutia**

Starosta obce Jaroslav Salaj privítal všetkých prítomných na zasadnutí a oboznámil ich s programom zasadnutia, ktorý doplnil o body:

-prejednanie výročnej správy obce Olcnava za konsolidovaný celok za rok 2015,

-opätovné prejednanie správy o výchovno-vzdelávacej činnosti, jej výsledkoch a podmienkach školy a školského zariadenia za šk. rok 2015/2016,

-úpravu rozpočtu obce.

Obecné zastupiteľstvo návrh programu jednohlasne schválilo.

**K bodu 2: a)** **Do návrhovej komisie boli navrhnutí**: p. Ján Olejník, p. Miroslav Gardošík

**b)** **Za overovateľov zápisnice boli navrhnutí**: p. Jozef Olejník, sl. Júlia Krokusová

Obecné zastupiteľstvo jednohlasne schválilo návrhovú komisiu a overovateľov zápisnice.

**b)** **Kontrola plnenia uznesení.**

Starosta obce vykonal kontrolu uznesení z predchádzajúceho obecného zastupiteľstva a konštatoval, že uznesenia sa plnia postupne.

**K bodu 3:** **Voľba hlavného kontrolóra**

Starosta obce informoval obecné zastupiteľstvo, že na funkciu hlavného kontrolóra sa prihlásil iba jeden uchádzač a to: Ing. František Stanislav, Danišovce č.153. Starosta obce poveril svoju zástupkyňu PaedDr. Zlaticu Kožárovú na otvorenie zapečatenej obálky a prečítal všetky potrebné dokumenty, ktoré žiadosť na funkciu hlavného kontrolora musí obsahovať. PaedDr. Zlatica Kožárová pred obecným zastupiteľstvom skontrolovala priložené dokumenty a skonštatovala, že všetky predložené dokumenty sú v súlade s podmienkami na voľbu hlavného kontrolóra podľa uznesenia č. 5/2016/B/4 zo dňa 23.9.2016.

Následne starosta obce udelil slovo Ing. Františkovi Stanislavovi, aby obecné zastupiteľstvo oboznámil aj osobne so svojim profesijným životopisom. Ing. František Stanislav oboznámil obecné zastupiteľstvo aj s tým že aj v minulej dobe pracoval v niekoľkých obciach ako hlavný kontrolór a že aj v tejto dobe sa uchádza o funkciu hlavného aj v iných obciach, nakoľko táto funkcia je len na čiastočný úväzok. Obecné zastupiteľstvo zobralo všetky informácie na vedomie. Starosta obce pristúpil k hlasovaniu hlavného kontrolóra obce a obecné zastupiteľstvo vo svojom hlasovaní jednohlasne zvolilo Ing. Františka Stanislava do funkcie hlavného kontrolóra obce Olcnava na funkčné obdobie 6 rokov počnúc od 1. 1. 2017 a určilo pracovný úväzok hlavného kontrolóra vo výške 10 %.

Obecné zastupiteľstvo súhlasilo s tým, aby hlavný kontrolór vykonával činnosť aj v iných obciach a splnomocnilo starostu obce na podpis zmluvy o hlavnom kontrolórovi viacerých obcí.

**K bodu 4: Prejednanie projektu zateplenia kultúrneho domu a obecného úradu**

Starosta obce informoval obecné zastupiteľstvo o rekonštrukcii kultúrneho domu. Z dôvodu zapojeniu sa do výziev na kompletnú rekonštrukciu kultúrneho domu ich informoval o potrebe zrealizovať energetický audit a následne prípravy projektovej dokumentácie, ako aj všetkých potrebných podkladov k podaniu žiadosti na celkovú rekonštrukciu kultúrneho domu. Starosta obce ďalej informoval že v kompletnej rekonštrukcií bude zahrnutá výmena strešnej krytiny kultúrneho domu, zateplenie obvodového plášťa kultúrneho domu a obecného úradu, kompletná revízia elektroinštalácie, kompletná výmena topných telies kultúrneho domu a obecného úradu, kompletné zateplenie podláh a realizácia podlahového kúrenia v sále kultúrneho domu, realizácia plynovej kotolne a tepelného čerpadla slúžiaceho ako doplnkový zdroj kúrenia. Obecné zastupiteľstvo zobralo informácie na vedomie a splnomocnilo starostu obce na podpísanie zmlúv súvisiacich s prípravou projektovej dokumentácie k realizácií projektu celkovej rekonštrukcie kultúrneho domu a obecného úradu a taktiež prejednalo a schválilo úpravu rozpočtu.

Starosta obce informoval obecné zastupiteľstvo o obdobnom zámere príprav projektu na celkovú rekonštrukciu budovy ZŠ s MŠ v Olcnave. Obecné zastupiteľstvo odporučilo starostovi obce pokračovať v prípravách  projektu celkovej rekonštrukcie budovy Základnej školy s materskou školou.

**K bodu 5: Prejednanie návrhu VZN o miestnych daniach a miestnom poplatku za komunálny odpad na rok 2017 - výška poplatku za KO**

Starosta obce predniesol pozmeňovací návrh na zníženie poplatku za komunálny odpad na základe doterajších poznatkov vo výške 0,0329 Eur za poplatníka a kalendárny deň (t.j.zo sumy 14,02 Eur na sumu 12,01 Eur za poplatníka/rok). Na základe žiadosti o zníženie poplatku pre osoby, ktoré sa v obci zadržiavajú menej ako 90 po sebe nasledujúcich dní sa zníži poplatok na sadzbu 0,0247 Eur za kalendárny deň (t.j. zo sumy 10,56 na 9,02 Eur za poplatníka/rok).

Poplatok za komunálny odpad na základe žiadosti, že sa poplatník v danom zdaňovacom období dlhodobo zdržiava mimo územia obce a SR ostáva poplatok nezmenený v sadzbe 0,0066 Eur za poplatníka a kalendárny deň, (t.j. 2,41 Eur poplatník/rok).

Gardošík Miroslav sa vyjadril názor, aby sa neznižoval poplatok o 2 eurá, ale aby sa zvýšil počet žetónov.

Starosta obce upozornil obecné zastupiteľstvo, že obec na vývoze komunálneho odpadu nesmie profitovať ale ani doplácať na jeho vývoz. Ďalej sa odvolal na už predložený predbežný výpočet, z ktorého je zrejmé, že obec do konca kalendárneho roka 2016 bude hospodáriť so ziskom cca 1600 eur, ktorý bol dosiahnutý tohtoročným osemmesačným kontrolovaným žetónovým zberom komunálneho odpadu. Ďalej uviedol, že k dnešnému dátumu 127 domácnosti nemá vyzdvihnuté žetóny na vývoz komunálneho odpadu do konca roka a že viaceré domácnosti majú vysokú ročnú úsporu týchto žetónov o čom svedčil aj predložený zoznam, o ktorom poslanci obecného zastupiteľstva boli informovaní. Na základe predložených argumentov starosta obce nesúhlasil s návrhom, aby sa poplatok neznižoval, ale aby sa ešte navýšil počet žetónov.

PaedDr. Kožárová Zlatica navrhla, aby jedna 4-členná rodina dostala toľko žetónov, aby sa komunálny odpad vyvážal každé 2 týždne.

Starosta obce uviedol, že štvorčlenná rodina dostane ročne 24 žetónov, aj keď vývozov počas jedného kalendárneho roka je 26. Pri znížení poplatku o 2,01 eura ušetrí štvorčlenná rodina ročne 8,04 eur, čo v prípade dokúpenia si dvoch žetónov, aby rodina mohla vyvážať komunálny odpad každé dva týždne počas celého roka, zaplatí rodina 4,80 eur ( 2,40 eur jeden žetón). Ďalej uviedol, že v  prepočte, že rodina ušetrí ročne 8,04 eur ale doplatí 4,80 eur znamená, že štvorčlenná rodina aj tak ušetrí 3,24 eur a pritom nebudú znevýhodnené domácnosti, v ktorých dokázali žetóny na vývoz komunálneho odpadu ušetriť.

sl. Júlia Krokusová – súhlasila so znížením poplatku za komunálny odpad.

p. Jozef Olejník – dal návrh aby pri zaplatení plnej výšky poplatku, mohol požiadať ešte o jeden žetón bezplatne.

Starosta obce nesúhlasil s týmto návrhom a poukázal na to, že tento krok by mohol viesť k navýšeniu vývozov komunálneho odpadu, čo by v budúcnosti mohlo znamenať opätovné navýšenie ročného poplatku za komunálny odpad.

Obecné zastupiteľstvo schválilo zníženie poplatku za komunálny odpad.

Pozmeňujúce návrhy na potrebné doklady na úľavy za poplatok KO.

Podkladmi pre zníženie poplatku sú hodnoverné doklady vystavené v aktuálnom zdaňovacom období, tak ako sú uvedené vo VZN č 4/2015 a za hodnoverný doklad na zníženie poplatku bude aj overené čestné prehlásenie, že sa občan zdržiava v zahraničí.

Obecné zastupiteľstvo schválilo doklady potrebné na zníženie poplatku za KO.

Obecné zastupiteľstvo VZN o miestnych daniach a miestnom poplatku za komunálne odpady a drobné stavebné odpady schválili so všetkými zmenami.

**K bodu 6: Prejednanie prenájmu za pozemok okolo strelnice**

Starosta obce informoval obecné zastupiteľstvo ohľadom žiadosti o zaplatenie nájmu za posledné tri roky dozadu, za pozemok parc.č: 1018/4, ktorého vlastníkom je Ministerstvo vnútra SR z dôvodu, že na ňom sa nachádza budova strelnice, ktorá je vo vlastníctva obce Olcnava. K tomu starosta ďalej uviedol, že obec pozemok aktívne nevyužívala, ani žiadnu zmluvu o prenájme tohto pozemku obec nepodpísala. Obecné zastupiteľstvo danú záležitosť prediskutovalo a následným hlasovaním jednohlasne vyjadrili svoj nesúhlas s uhradením faktúry za trojročný prenájom pozemku, ktorý obec doposiaľ nijako nevyužívala.

**K bodu 7: Prejednanie výročnej správy obce Olcnava za konsolidovaný celok za rok 2015**

Starosta obce predložil obecnému zastupiteľstvu Spojenú výročnú správu obce Olcnava

za konsolidovaný celok za rok 2015. Obecné zastupiteľstvo zobralo túto správu na vedomie.

**K bodu 8: Opätovné prejednanie správy o výchovno-vzdelávacej činnosti, jej výsledkoch v podmienkach školy a školského zariadenia za šk. rok 2015/2016**

Starosta obce predložil obecnému zastupiteľstvu správu Základnej školy s materskou školou v Olcnave o výchovno-vzdelávacej činnosti, jej výsledkoch v podmienkach školy a školského zariadenia za šk. rok 2015/2016. Obecné zastupiteľstvo správu schválilo.

**K bodu 9. Úprava rozpočtu obce**

Starosta obce oboznámil obecné zastupiteľstvo s úpravou rozpočtu obce Olcnava. Obecné zastupiteľstvo jednohlasne schválilo úpravu rozpočtu obce Olcnava.

**K bodu 10: Interpelácie poslancov**

* Ján Olejník sa informoval ohľadom označenia názvu ulíc.
* Miroslav Gardošík sa informoval ohľadom prekopávok cesty na ul. Osloboditeľov a jej zabetónovania.
* Júlia Krokusová – sa informovala ohľadom fotogalérie internetovej obecnej stránky obce a navrhla štvrťročné zverejňovanie nových fotoalbumov.

**K bodu 11: Pripomienky občanov**

Pripomienky občanov neboli žiadne.

**K bodu 12. Záver**

Starosta obce Jaroslav Salaj poďakoval všetkým prítomným za účasť a ukončil zasadnutie.

## OBECNÉ ZASTUPITEĽSTVO OBCE OLCNAVA

**Z á p i s n i c a**

Zo 17. zasadnutia Obecného zastupiteľstva v Olcnave, konaného dňa 16. 12. 2016

**Prítomní:** podľa prezenčnej listiny

účasť poslancov: 100 %

**Program:**

Otvorenie

a) Voľba návrhovej komisie a overovateľov zápisnice

b) Kontrola plnenia uznesení

Schválenie zmluvy o zriadení funkcie hlavného kontrolóra obce Olcnava a jeho pôsobenie vo viacerých obciach

Prejednanie žiadosti o odkúpenie budovy strelnice v Olcnave

Návrh plánu kontrolnej činnosti na 1. polrok 2017

Úprava rozpočtu obce

Príprava silvestrovského programu

Rôzne

Interpelácie poslancov

Pripomienky občanov

Záver

**K bodu 1: Otvorenie zasadnutia**

Starosta obce Jaroslav Salaj privítal všetkých prítomných na zasadnutí a oboznámil ich s programom zasadnutia, ktorý doplnil o body:

- Prejednanie a schválenie odmien poslancov

Obecné zastupiteľstvo návrh programu jednohlasne schválilo.

**K bodu 2: a)** Do návrhovej komisie boli navrhnutí: PaedDr. Zlatica Kožárová, BC. Juliana Krokusová .

Za overovateľov zápisnice boli navrhnutí: p. Ján Olejník, p. Miroslav Gardošík

Obecné zastupiteľstvo jednohlasne schválilo návrhovú komisiu a overovateľov zápisnice.

**b)** Kontrola plnenia uznesení.

Starosta obce vykonal kontrolu uznesení z predchádzajúceho obecného zastupiteľstva a konštatoval, že uznesenia sa plnia postupne.

**K bodu 3:** **Schválenie zmluvy o zriadení funkcie hlavného kontrolóra obce Olcnava a jeho pôsobenie vo viacerých obciach**

Kontrolór obce oboznámil obecné zastupiteľstvo so zmluvou o zriadení funkcie hlavného kontrolóra obce Olcnava a jeho pôsobenie vo viacerých obciach.

Obecné zastupiteľstvo túto zmluvu jednohlasne schválilo.

**K bodu 4: Prejednanie žiadosti o odkúpenie budovy strelnice v Olcnave**

Starosta obce oboznámil obecné zastupiteľstvo so žiadosťou o odkúpenie nehnuteľnosti zvanej ,,strelnica,, ktorú na obecný úrad doručil Mário Duľa, bytom Olcnava, ulica Zelená 6. Obecné zastupiteľstvo žiadosť prejednalo a odpredaj strelnice neschválilo s tým, že v budúcnosti prenájom strelnice po vysporiadaní pozemkov pod budovou strelnice nevylučuje.

**K bodu 5: Návrh plánu kontrolnej činnosti na 1. polrok 2017**

Kontrolór obce oboznámil obecné zastupiteľstvo s návrhom plánu  kontrolnej činnosti hlavného kontrolóra obce Olcnava na obdobie I. polroku 2017. Obecné zastupiteľstvo návrh plánu kontrolnej činnosti schvaľuje a poveruje hlavného kontrolóra na vykonanie kontrolnej činnosti.

**K bodu 7:**  **Úprava rozpočtu obce**

Obecné zastupiteľstvo prejednalo návrh na úpravu rozpočtu obce. Viď. príloha.

Obecné zastupiteľstvo jednohlasne schválilo úpravu rozpočtu.

**K bodu 8: Príprava silvestrovského programu**

Obecné zastupiteľstvo prejednalo prípravu silvestrovského programu a rozdelilo si úlohy. Gardošík Miroslav sa podujal na prípravu gulášu na Kňazovke o 12.00 hod. Starosta obce informoval obecné zastupiteľstvo o odpálení ohňostroja už o 18.00 hod z dôvodu zníženia hluku v obci po polnoci a taktiež o predpokladanej väčšej účastí detí na ohňostroji.

**K bodu 9:** **Prejednanie výšky odmeňovania poslancov obecného zastupiteľstva za rok 2016**

Obecné zastupiteľstvo prejednalo svoju celkovú činnosť za rok 2016 a odmeňovanie poslancov obecného zastupiteľstva, ktoré bude vypočítané na základe účasti na obecných zasadnutiach, zasadnutiach komisií a organizovaní a účastí na obecných akciách v roku 2016. Obecné zastupiteľstvo jednohlasne schválilo celoročné odmeny poslancov obecného zastupiteľstva za

rok 2016, ktoré tvoria prílohu zápisnice.

**K bodu 10: Rôzne**

Starosta obce informoval poslancov obecného zastupiteľstva o tom, že sa mu podarilo predĺžiť zmluvu s KSR – kameňolomy SR, prevádzka Olcnava na 2 roky, čím obec získa ročne 16 500,-Eur a aj naďalej obec bude využívať 50% zľavu na odobraté kamenivo z miestneho kameňolomu.

Starosta obce informoval obecné zastupiteľstvo o získaní sponzorského príspevku od spoločnosti Agro výkrm s.r.o. vo výške 1000 Eur.

Starosta obce ďalej informoval obecné zastupiteľstvo o získaní sponzorského príspevku od nadácie Jozefa Salaja v celkovej výške 5 170,- Eur, ktorý bude použitý v sume 400,- Eur na zakúpenie hračiek deťom miestnej materskej školy, 750,- Eur na zakúpenie stolnotenisového hracieho automatu pre miestny stolnotenisový klub a 4000,- Eur na zakúpenie svietidiel do rekonštruovanej sály kultúrneho domu.

Obecné zastupiteľstvo poďakovalo Ing. Františkovi Stanislavovi – hlavnému kontrolórovi obce za celoročnú prácu a jednohlasne schválilo ročnú odmenu vo výške 300,- Eur

PaedDr. Zlatica Kožárová navrhla prejednať odmenu starostovi obce za celoročnú prácu. Starosta obce prejednávanie odmeny odmietol a o schválení odmeny hlasovať nedal.

Obecné zastupiteľstvo prejednalo a schválilo preplatenie nedočerpanej dovolenky starostovi obce za rok 2015v počte 20 dní.

Obecné zastupiteľstvo prejednalo vyradenie starého a nepoužívaného majetku obce.

Obecné zastupiteľstvo jednohlasne schválilo vyradenie hmotného a nehmotného majetku.

Viď. príloha.

Starosta obce informoval obecné zastupiteľstvo o už v minulosti prejednávanom založení s.r.o. s názvom „Olczno“ na účely riešenia realizácie projektov obce so 100% účasťou obce.

**K bodu 11: Interpelácie poslancov**

Pán Miroslav Gardošík vyjadril názor, aby sa opravila cesta na ulici Osloboditeľov v hornej časti.

PaedDr. Zlatica Kožárová žiadala o riešenie voľne sa potulujúcich psov po verejnom priestranstve a žiadala udelenie pokuty pre Štefana Korfanta, ktorého pes je väčšieho vzrastu a videla ho voľne sa pohybovať v obci .

Starosta obce informoval PaedDr. Zlaticu Kožárovú, že túto záležitosť už v dopoludňajších hodinách riešil s jej dcérou Lesiou Kožárovou a že celú záležitosť bude riešiť s vlastníkom psa.

**bodu 12: Pripomienky občanov**

Pán Mgr. Ľubomír Kožár podal sťažnosť na voľne pobehujúcich psov po verejnom priestranstve a žiadal o upozornenie majiteľov psov.

Starosta obce mu oznámil že túto záležitosť už v dopoludňajších hodinách riešil s jeho dcérou Lesiou Kožárovou a bude sa ňou zaoberať.

**K bodu 13. Záver**

Starosta obce Jaroslav Salaj poďakoval všetkým prítomným za účasť a ukončil zasadnutie obecného zastupiteľstva.

**10. Počasie a jeho osobitosti v priebehu roka**

Nový rok, teda 1.1. 2016 sa začal dosť mrazivo a to teplotami 15 stupňov pod bodom mrazu. Na Troch kráľov, 6.1.2016 sa nám oteplilo na –mínus 8 stupňov Celzia.

**HROMNICE**

Na Hromnice 2. februára teplota dosiahla 10 stupňov Celzia.

Február bol veľmi teplý, dokonca meteorológovia hlásili, že naposledy bola priemerná februárová teplota vyššia v roku 1951.

**8.3. 2016 – MDŹ**

Medzinárodný deň žien – sviatok pre mnohých tradičný, pre mnohých nič nehovoriaci . Počasie v tento deň bolo slnečné a jarné s teplotou 14 stupňov Celzia. Snežienky už vykúkajú spoza zeme.

**JESEŇ**

September sa niesol celkovo v znamení ešte letných dní, čo sa už nedalo povedať o októbri, kedy prišlo veľa zrážok a sychravých dní. Slniečko sa ukázalo iba výnimočne.

**Prvé mrazy**

Tak tie sa ukázali už okolo 1. novembra a pohybovali sa okolo 0 , - 7 stupňov Celzia bolo 14. 11. 2016.

**Vianoce**

Tie boli v mierne mrazivom duchu , teplota neklesla pod mínus 4 stupne.

**11. Štatistika 2016**

**Narodenia**

20.3. 2016 - Tomáš Rusnák , Hornádska 48

22.3.2016 – Klára Boronová , Nová 1

23.5.2016 –Michaela Fifiková , Nová 11

19.5.2016 – Mia Lorková ,Osloboditeľov 75

27.5.2016 – Samuel Ileš , Lesná 301

11.6.2016 – Alica Šefčíková , Družstevná 6

27.6.2016 – Lukáš Chovanec ,Družstevná 3

24.6.2016 – Radka Kokyová , Lesná 294

4.8.2016 – Dorota Polláková ,Osloboditeľov 90

6.8.2016 – Zuzana Rusnáková , Nová 27

3.10.2016 – Adela Gondová , Zelená 19

11.11.2016 - Beáta Živčáková , Lúčna 1

5.12.2016 - Daniela Fabiniová , Nová 7

9.12.2016 - Tatiana Slivková , Lúčna 7

15.12.2016 - Michal Holub , Lesná 2

17.12.2016 - Simon Kasaj ,Zelená 6

**Úmrtia**

9.1. 2016 – Katarína Kropková rod. Vojtilová, Hornádska 118 (88 rokov)

31. 8. 2016 – Ján Gašpar – Hornádska 90 (71 rokov)

21.11.2016- Helena Dolnačková rod. Kočíková –Osloboditeľov 82 (90 rokov)

22.11.2016 – Mária Salajová rod. Salajová – Jarná 6 (84 rokov)

**Sobáše**

28.5.2016 – Ing. Lucia Fľaková , Olcnava , Bc. Marek Petrovic , Banská Štiavnica

18.6.2016 – Martin Slivko , Olcnava , Jana Michaliková , Veľký Folkmár

23.7.2016 – Mgr. Zuzana Salajová , Olcnava, Martin Trebuna, Sp. Nová Ves

13.8.2016 – Anna Salajová , Olcnava, Ľubomír Maršalek , Švedlár

20.8.2016 – Roman Fľak ,Olcnava, Martina Nováková, Spišská Nová Ves

17.9.2016 – Gabriela Murdžáková , Olcnava, Marián Korfant, Olcnava

24.9.2016 – Eva Kandričáková , Olcnava, Bc. Jozef Pendrák, Olcnava

15.10.2016 – Ing. Zuzana Kaššaiová , Olcnava, Fabrizio Arba , Bratislava

29.10.2016 – Ing. Tomáš Korfant Olcnava, Ing. Mária Daňková, Rožkovany

5.11.2016 - Veronika Povaľačová , Olcnava, Slavomír Čurilla , Krompachy

22.12.2016 - Alexandra Holubová, Olcnava, Michal Holub, Vítkovce

**12. Nezaradené príspevky**

**Poľské deti na Slovensku – 11.7.2016**

V týždni od 11.7. 2016 do 16.7. 2016 sa deti z nášho poľského družobného mesta Chocz zúčastnili rekreačného pobytu v Olcnave.

Dá sa povedať, že aj keď v Olcnave síce prespávali, väčšinu času trávili poznávaním Spiša .

V pondelok podvečer ich pán starosta spolu s poslancami privítal v základnej škole, kde boli ubytovaní.

Vďaka za spolu-organizáciu patrí aj pani riaditeľke Mgr. Márii Korfantovej, ktorá taktiež prispela k dobrému priebehu celého pobytu poľských detí na Slovensku.

Každý deň mali deti program, ktorým ich sprevádzal vždy iný poslanec, venoval sa im a pripravil im program.

V  pondelok podvečer unavení, ale v poriadku dorazili po takmer 600 km cesty. Privítanie a spánok , to bol pondelkový program.

V  utorok ráno si ich zobral do parády pán poslanec Miroslav Gardošík, ktorý ich zobral na celodennú túru na Kňazovu lúku a do jaskyne Šarkanova diera. Počasie bolo tropické , turistika pre deti, ktoré nepoznajú kopce bola priam ubíjajúca. Pocity všelijaké, ale celkový záver, keď dorazili do cieľa bol uspokojujúci. Veruže sa objavil na tvárach detí aj úsmev.

Streda patrila poslancom Miroslave Rusnákovej a Jánovi Olejníkovi, ktorí im ukázali naše okresné mesto, jeho dominanty a špecifiká . Naobedovali sa v centre mesta a potom relax na spišskonovovestskom kúpalisku.

Štvrtok nám už troška aj zapršalo, ale len tak letne a určite to bolo príjemné počas prehliadky Spišského hradu , ktorou Poliakov sprevádzala pani riaditeľka Mária Korfantová spolu s poslankyňou Zlaticou Kožárovou.

Po prehliadke historického hradu nasledovala historická Levoča, potom Spišský salaš a Sivá Brada.

Večer, tak ako každý pred ním bola spoločná druhá večera pri ohni, kedy sa opekali klobásky.

Piatok prišiel na rad pán starosta Jaroslav Salaj, ktorý ich sprevádzal ako inak, keď nie Olcnavou. Ukázal im kameňolom, firmu AGES, kostol , Domkovú , pozval ich na obecný úrad a celkovo im ukázal krásu našej dedinky.

V sobotu ráno, za upršaného počasia vyrazili domov a pravdupovediac, na niektorých detských tvárach sa objavili aj slzičky.

Veríme, že sa u nás cítili dobre .

Mrzí nás, že zo strany olcnavských detí nebol záujem vycestovať na obdobný pobyt do Poľského Chocza.

**Jubilanti v roku 2016 – Olcnava**

**50**

Iveta Živčáková

Mária Svetkovská

Alžbeta Skalská

Ľuba Salajová

Peter Salaj

Valéria Rusnáková

Janka Rusnáková

Alena Prapotníková

Mária Olejníková

Jozef Macejko

Viera Laskovská

Štefan Kožár

Mária Korfantová

Vlasta Kandráčová

Peter Fifik

Jozef Bežila

**60**

Anna Rusnáková

Štefan Olejník

Magdaléna Mikušíková

Mária Marčišovská

Anna Korfantová

Otto Korfant

Mária Kazárová

Miroslav Kazár

Ján Holub

Helena Hamráková

Cyril Gardošík

Ladislav Furman

Ján Fifik

Vincent Faltin

**70**

František Slivko

Márie Fifiková

**80**

Anna Rusnáková

Imrich Olejník

**90**

Elena Dolnačková

**Príhovor starostu obce na posedení so seniormi obce Olcnava**

Vážené dámy, vážení páni !

Dovoľte mi v mene svojom ale aj v mene obecného zastupiteľstva, ako aj pracovníkov obecného úradu Vás tu čo najsrdečnejšie privítať.

Je mi cťou Vás tu privítať ,  osobne Vás pozdraviť a preukázať Vám poctu, ktorá je úzko spätá s mesiacom október, ktorý sa vyznačuje ako mesiac úcty k starším.

Skláňam sa v úcte pred Vašimi rokmi, ktoré ste naplnili poctivou prácou pre blaho nielen našej obce a aj celej našej spoločnosti. Teší ma že ste prijali naše pozvanie na toto posedenie, pri príležitosti ktorého sme Vám pripravili aj malé pohostenie a krátky kultúrny program.

Keďže takýchto spoločných príležitosti kedy sa stretneme v takom počte je pomenej, chcel by Vás oboznámiť v krátkosti s dianím v našej obci, čo sa za posledné obdobie urobilo , a aké máme plány a ciele do budúcnosti. Poinformujem Vás aj o tom, koľko detí sa nám v tomto roku narodilo ale aj koľko ľudí nás navždy opustilo.

Naša obec v súčasnosti má 1056 obyvateľov. Krivka nárastu počtu obyvateľov nám pekne stúpa hlavne preto, že doposiaľ tohto roku chvála bohu sme v obci mali len dva pohreby. Smutné je , keď nás niekto navždy opustí a ja by som Vás chcel teraz požiadať , aby ste sa postavili a symbolickou minútou ticha sme vzdali úctu pamiatke naším dvom občanom, ktorí nás v tomto roku navždy opustili:

Odpočinutie večné, daj im Pane, nech odpočívajú v pokoji a svetlo večné nech im svieti.

K príjemnejneším udalostiam tochto roku patrí skutočnosť, že doposiaľ v tomto roku sa nám v obci narodilo 11 detí.

Pri príležitosti tohto príjemného spoločenského stretnutia, by somi chcel  zablahoželať aj obyvateľom našej obce, ktorí sa tešia svojej dlhovekosti a s úctou sa skláňam pred ich vekom a prajem im veľa šťastia, zdravia a rodinnej pohody.

Vážení spoluobčania,

nakoľko takýchto naších spoločných stretnutí je málo, dovoľte mi, aby som Vás v krátkosti informoval, čo sa podarilo zrealizovať v tomto roku.

Tak ako sme začali v minulom roku s rekonštrukciou záchodov a chodby, tak aj v tomto roku pokračujeme svojpomocne s rekonštrukciou a zateplením kultúrneho domu a kuchyne. V kuchyni sa vymenili rozvody elektrických káblov a vodovodu, zateplil sa strop, vymenili sa okná a obvodové  steny sa obložili novými keramickými obkladačkami.

Zateplili sme strop chodby kultúrneho domu, vymenili druhé vchodové dvere do sály za plastové a kompletne sme zateplili stropy sál kultúrneho domu.

Chcem sa Vám ospravedlniť, za nedokonalú maľbu stien oboch sál kultúrneho domu, ale je to z dôvodu pokračujúcej rekonštrukcie miestností, nakoľko v budúcom roku plánujeme kompletnú výmenu podláh kult. domu. Pri demontáží existujúcich podláh a búracích prácach určite dôjde k znečisteniu a zaprášeniu okolitých stien a stropov a tak maľba na týchto stenách momentálne je z efektívnych, ale aj ekonomických dôvodov len provizórna.

Zrealizovali sme aj oplotenie areálu za kultúrnym domom, v ktorom sa nachádzajú dva VOK na komunálny odpad, ktoré sa dvakrát ročne vyvážajú. Tým, že sú veľkoobjemové kontajnery oplotené, sme nechceli docieliť , aby ľudia do nich nevhadzovali komunálny odpad, ale naším hlavným cieľom bolo to aby do veľkoobjemových kontajnerov sa nevhadzoval odpad, ktorý tam nepatrí a ktorý má byť separovaný. Jedná sa o sklo, plasty a papier , lebo tento separovaný odpad vyvážame z našej obce bezplatne.

Od 1.7.2016 nadobudol platnosť zákon, ktorý ukladá výrobcom povinnosť likvidovať plasty, sklo, papier a elektroinštalačný odpad na vlastné náklady.

V prvých mesiacoch tohto roka sme zaviedli aj vývoz komunálneho odpadu od obyvateľov žetonovým spôsobom. Zavedenie žetónového zberu bolo síce náročné, ale už po prvom vývoze komunálneho odpadu nám bolo jasné, že to bol krok správnym smerom. S radosťou sme skonštatovali že pri každom zbere nám poklesol vývoz komunálneho odpadu v priemere o 100 nádob, čo v prepočte na financie činí úsporu 240 eur pri každom dvojtýždňovom zbere t.j. mesačne úsporu 480 eur čo ročne predstavuje úsporu viac ako 5 000 eur. Nechcem ale predbiehať čas, nakoľko sa kalendárny rok ešte neskončil a presnejšie čísla nám budú zrejmé až v januári budúceho roku, ale už teraz je zrejmé, že poplatok za komunálny odpad na budúci rok sa bude znižovať, nakoľko obec je povinná hospodáriť s finančnými prostriedkami vyzberanými od obyvateľov za komunálny odpad tak, aby na vývoz komunálneho odpadu nedoplácala, ale zároveň na tomto vývoze nesmie ani zarábať. Ďakujem všetkým tým občanom našej obce, ktorí zavedenie žetónov nevzali osobne, ale zamysleli sa nad jeho zmyslom a poctivo začali separovať komunálny odpad , aby ich odmenou za separovanie bol nízky ročný poplatok za komunálny odpad .

Ešte Vás chcem informovať o tom , že zvyšné žetóny za komunálny odpad , ktoré sa Vám nepodarí vyčerpať v tomto roku sú prenosné aj do budúceho roku.

Pred niekoľkými mesiacmi sa do mojej, ale určite aj do Vašej pozornosti dostal chýr o realizácií denného stacionara v našej obci Košickou neziskovou organizáciou , ktorý mal byť umiestnený vo farskej budove vedľa kostola. Bohužiaľ aj keď pre otvorenie denného stacionára som vynaložil veľa úsilia, otvorenie stacionára je otázne, nakoľko už niekoľko týždňov sa neviem skontaktovať s konateľkou firmy ktorá to všetko mala v dennom stacionári organizovať . Nie vždy sa podarí všetko to, čomu človek verí zrealizovať podľa plánov, ale ak by sa ho nepodarilo zrealizovať teraz, tak určite urobím všetko pre to aby prevádzku denného stacionára namiesto neziskovej organizácie prevzala a začala realizovať naša obec.

Tak ako po minulé roky, tak aj v tomto roku sa v našej obci pokračovalo s prácami na spevňovaní brehov obecného potoka a spevnilo sa celkovo 280 metrov potoka. Kedže so spevňovaním brehov potoka plánujeme pokračovať aj na budúci rok, tak už teraz v predstihu máme vyrobené dalšie betónové dlažby na spevnenie ďalších cca 100 m brehov potoka.

V týchto dňoch prebieha aj kompletná rekonštrukcia pôvodného hokejového ihriska. Nové hokejové ihrisko sa bude líšiť od starého tým, že bude mať väčšie rozmery a bude mať vybetónovanú spodnú plochu, takže v letnom období sa bude využívať ako detské dopravné ihrisko. Finančné prostriedky na túto rekonštrukciu v celkovej výške 10 000 eur boli získané z úrady vlády priamo od premiéra SR pána Róberta Fica.

Súbežne s betónovými prácami na hokejovom ihrisku bude prebiehať aj betónovanie strmého stúpania na ceste do Hája, ktorú sa priebežne snažím dať do prevádzky schopného stavu. Pred niekoľkými dňami na nej  boli vykonané rozsiahlejšie terénne úpravy súvisiace so spevňovaním povrchu.

Každoročne Obecný úrad organizuje aj dni obce a mne sa nedá nepochváliť novým pódiom s prístreškom, ktorý sme si svojpomocne vyrobili.

K výrobe tohto pódia ma viedol fakt, že prenájom pódia na dni obce od dodávateľskej firmy sa pohybuje v cene od 700 eur na jeden deň, bez ohľadu na to či  dni obce sa uskutočnia alebo pre nepriaznivé počasie budú zrušené. Teraz obec už vlastní svoje pódium s prístreškom a tým, že peniaze sa neinvestovali do prenájmu, ale do realizácie vlastnej výroby, v budúcom období sa stane nemalým finančným prínosom, nakoľko aj naša obec bude môcť prenajímať toto pódium za poplatok iným obciam. Na zakúpenie nového pódia by obec musela investovať cca12 000 eur. Tým že sme výrobu zastrešeného pódia realizovali svojpomocne Obecný úrad ušetril 10 000 eur.

Obecný úrad tak, ako aj v minulých rokoch, tak isto aj v tomto roku podporoval futbalový klub a bol nápomocný pri zemných prácach na futbalom ihrisku pri montáži zavlažovacieho potrubia na ploche futbalového ihriska.

Z dôvodu neustáleho vlhnutia šatní futbalového klubu, sme začali práce súvisiace s kompletným odvodnením týchto šatní, ktoré síce ešte nie sú ukončené, ale hlavná a najdôležitejšia časť je už zrealizovaná.

V športovom odvetví podporujeme aj stolnotenisový oddiel, spoluorganizujeme stolnotenisový turnaj, nohejbalový turnaj, mariášový turnaj, Memoriál Jozefa Krišandu a beh okolím obce, nazvaný Olcnavská osmička.

Obecný úrad podporuje nielen športové ale aj kultúrne aktivity a folklórny súbor Domková, vďaka veľmi dobrým vzťahom starostu obce s konateľom spoločnosti Jozefom Salajom a jeho otcom Cyrilom Salajom cez Nadáciu Jozefa Salaja bol získaný príspevok v celkovej výške 2800 eur na zakúpenie materialu a ušitie krojov pre ženy nášho folklórneho súboru Domková.

Obecný úrad podporuje nielen športové, kultúrne ale aj cirkevné dianie v našej obci. V tomto roku po dobu šiestich mesiacov bola poskytnutá služba bezplatného upratovania kostola pracovníkmi obecného úradu a v plnej výške bol preplatený materiál na výmenu zábradlia pri vstupe do parku Božieho milosrdenstva.

Pravidelne teraz už aj v spolupráci s obcou Poráč podporujeme stretnutie na Kňazovke, na ktorej sa koná svätá omša.

Podporujeme aktivity ZŠ s MŠ a každoročne prispievame na výlet naších žiakov do divadla formou preplatenia dopravy autobusom, vo vianočnom čase sme zorganizovali deťom bezplatný výlet do divadla v SNV na vianočné detské predstavenie, taktiež deťom pripravujeme darčeky pri príležitosti ich sviatku MDD, na Milukáša ako aj pri iných príležitostiach.

Obecný úrad podporil aj výstavbu pieskoviska v areali Zš s Mš a to zakúpením piesku a dosák na jeho realizáciu a tohto roku sme úplne zrekonštruovali oplotenie školského dvora v celkovej dlžke 111 metrov.

V tomto roku sme prvýkrát realizovali aj výlet pre dospelých do divadla v Prešove, kde Obecný úrad bezplatne zabezpečil dopravu. Kedže táto akcia mala veľmi priaznivé ohlasy tak ju plánujeme znova realizovať začiatkom budúceho roka.

Je toho dosť, čo všetko podporujeme a organizujeme, ale asi takými najmilšími a najkrajšími akciami, ktoré usporiadávame tradične, je uvítanie novorodencov a posedenie s dôchodcami.

Aby som už dlho nerozprával, tak na záver v krátkosti Vás chcem oboznámiť s plánmi do budúceho roka, v ktorom prioritné bude pokračovanie v realizácií pokládky kanalizačného potrubia popod železničný most, ako aj priľahlých častí. Začne sa s opravou obecných ciest a bude sa pokračovať v rekonštrukcií podláh kultúrneho domu s realizáciou podlahového kúrenia v nich.

Na záver vážené dámy a vážení páni,

chcem Vám pri príležitosti Vášho sviatku v mene svojom, v mene poslancov obecného zastupiteľstva, ale aj pracovníkov Obecného úradu ešte raz popriať veľa zdravia, šťastia, lásky a veľa pekných a príjemných chvíľ prežitých v kruhu svojich najbližších.

Pripíjam si s Vami na Vaše zdravie